text:
बलभद्र का आलेख 'भोजपुरी के दस कवि'
दुनिया की हर भाषा हर बोली अपना अलग सौन्दर्य होता है। हर बोली अपने लहजे के साथ जीती है। भोजपुरी भाषा ऐसी ही रागात्मक भाषा है, जिसका लहजा सहज ही आकर्षित करता है। लेकिन विद्रूपताओं और विडंबनाओं के ऊपर जब हमला करना हो तो इसकी तल्खी देखते ही बनती है। भोजपुरी के रचनाकार इस मामले में काफी जागरूक हैं। संयोगवश यह भोजपुरी क्षेत्र राजनीतिक जागरूकता का भी क्षेत्र रहा है जिसका प्रभाव भोजपुरी कविताओं में सहज ही दिखाई पड़ता है। बलभद्र भोजपुरी के जाने माने कवि और आलोचक हैं। भोजपुरी की नब्ज पर इनकी सूक्ष्म दृष्टि रहती है। बलभद्र ने इधर भोजपुरी के उन दस कवियों पर बातचीत की है जो उम्दा लिखने के बावजूद चर्चा से प्रायः बाहर ही रहे हैं। आज पहली बार पर हम प्रस्तुत कर रहे हैं बलभद्र का आलेख 'भोजपुरी के दस कवि'।
भोजपुरी के दस कवि
बलभद्र
तनी अरज सुनीं मोरे भइया हो
भोजपुरी कविता प जब बात होई त भोजपुर के भोजपुरी कविता प जरूर बात होई भा होखे के चाहीं। भोजपुर के जमीन भोजपुरी कविता खातिर काफी उपज के जमीन ह। भोजपुर के भोजपुरी कविता के एगो महत्वपूर्ण पक्ष ह ओकर जनधर्मी मिजाज। सत्ता से असहमति आ जन आ जन आंदोलन से सीधा संवाद।
रमाकांत द्विवेदी रमता, विजेंद्र अनिल, दुर्गेंद्र अकारी एही जमीन के खास कवि हवें। कृष्ण कुमार निर्मोही के नांव भी एह जमीन से जुड़ल बा। एह बीचे जितेंद्र कुमार के भी कविता सोसल मीडिया प लगातार पढ़े के मिल रहल बा। जितेंद्र कुमार भारतीय कम्युनिस्ट पार्टी- मार्क्सवादी लेनिनवादी से जुड़ल बाड़न। ई पूर्णकालिक कार्यकर्ता हवें। भोजपुर जिला कार्यालय के प्रभारी। जाहिर बात बा कि रोज रोज इनका अनेक तरह के लोग से भेंट मुलकात होत रहेला। किसान से, मजदूर से, छात्र से, नौजवान से, महिला से। अनेक तरह के सवालन से रोज रोज पाला पड़त रहेला। कई कई मोरचा प काम करे वाला लोग से भी इनकर रोज के भेंट ह। एह सबसे हासिल ज्ञान आ अनुभव के अभिव्यक्ति इनका गीतन में हो रहल बा।
जितेंद्र कुमार खुद निम्नमध्यवर्गीय गंवई परिवार के हवें। पार्टी ऑफिस में रहे के चलते इनका रमता जी, अकारी जी जइसन अनेक कार्यकर्ता कवि लोग के देखे सुने के मोका मिलल बा। ओह लोग से बहुत कुछ सुने आ समझे के भी। जनता के दुख दरद आ ओकर जुझारूपन के बोध के बीचे इनकर कवि आ कविता आकार ले रहल बा। बिना कवनो शोर शराबा के।
भाकपा माले के कार्यक्रम, ओकर राजनीतिक एजेंडा के कविता के विषय बनावे के कला ई अकारी जी से लेत लउकत बाड़न।
इनकर एगो गीत ह -"भोंभा लेके विकास गुन गावल करीं।" भोंभा के मतलब हर भोजपुरिया जानत बा। बहुत पहिले से ही लाउडस्पीकर के लोग भोंभा कहेला। आजकल सरकार बहुते जोरशोर से आपन काम के परचार करे में लागल बिया। ओकरा हाथ में मीडिया बा, गोदी मीडिया। ई सब सरकारी भोंभा ह। सरकार अब एही भोंभा के जरिए आपन छवि चमकाऊ परचार में लागल बिया। बिहार के मौजूदा सरकार होखे भा केंद्र के। विकास विकास खूब गवा रहल बा। बाकी कवि कुछ दोसर बात कह रहल बा। बिहार सरकार के नल जल योजना के हकीकत बता रहल बा। आकासे टंगाइल बिना जल के टंकी के ओर इशारा करत बा।
"खलिहा टंकी आकासे देखावल करीं
भोंभा लेके विकास गुन गावल करीं।"
कुछ बात बा जेके ठीक से समझे के होई। गीत में चापाकल आ इनार के सुखाए के बात बा। का एह के हलुके में लेवे के चाहीं!
"नल जल के जबसे दिहलीं पाइप पसार
चापाकल बन भइल, गंउवा के इनार।"
एकरा बाद बा खाली टंकी। ठीक अइसहीं जइसे गैस सिलिंडर बांटे के जोजना चलल। आ फेर हजार रोपया से ऊपर हो गइल सिलिंडर के दाम।
भरोसामंद सहारा जे रहे से ठप हो गइल आ जेकर सपना देखावल गइल ऊ फेल भ गइल भा पहुंच के बहरी।
एह गीत में एगो अउर बात बा। ऊ बात बा कि सरकार खूब जोर शोर से खुशहाली के परचार करा रहल बिया। आ एने गरीबन के हांडी लेवन लागे के जुगुत नइखे बनत। लेवन हांडी के पेनी में लागेला। जे हांडी के पेनी देखे के दृष्टि वाला बा, जाने के चाही कि ऊ समाज के सबसे निचिलका पावदान के आदमी के माली हालत देखे के दृष्टि वाला बा। ऊ देख रहल बा कि जीए के जद्दोजहद में लोग गांव छोड़ रहल बा, कवनो सवख में ना।
महंगाई आज चरम से चरम प बा। आम आदमी के जियल मुहाल बा। हर दौर में महंगाई प भोजपुरी में गीत लिखाइल बा। अटल बिहारी वाजपेयी के सरकार के समय अकारी जी लिखलें - 'महंगइया हो बड़का भइया बढ़ल बेशुमार।' इंदिरा गांधी के समय खइनी के बढ़ल दाम प अकारी जी गीत लिखलें। खइनी बींडी प महंगी के मार भोजपुरिए कविता गीत के विषय हो सकेला। जितेंद्र के भी एगो गीत बा -
"डेढ़ा सवइया रोज बढ़े महंगइया मोरे भइया हो
मजधार में जिनगी के नइया मोरे भइया हो।"
हम एह बात प गौर करे प मजबूर बानी कि बेशुमार बढ़त महंगाई प गीत लिखत समय अकसरहां मोरे भइया, बड़का भइया जस टेक अदबद काहे आवेला! बुझाला जे ई टेक आपरूपे आ जाला। बात अपना लोग से कहे सुने के क्रम में। गीत के अगिला कड़ी देखीं।
"करुआ तेल के बोली रोज भइल जाता टांठ हो
आग लाग जाता देख गैसवा के ठाठ हो
दामवा बढ़े शान झरेला दवाइया, मोरे भइया हो।
रोज रोज बढ़े दाम डीजल पेट्रोल के
नाचवा देखावे महंगी लाता कपड़ा खोल के
नइखे बुझात कहवां घुसत बा कमइया, मोरे भइया हो।"
"नाचवा देखावे महंगी लाता कपड़ा खोल के" प गौर जरूर करे के चाहीं।
ई सामान्य कथन ना ह। ई करारा व्यंग्य ह, मार ह, बलुक सबसे कारगर। एह व्यंग्य से मौजूदा सरकार लंगटे हो जात बिया। ओकर सजल धजल ठाट के धज्जी धज्जी उड़ जाता।
जितेंद्र कुमार के पासे स्मृति के खजाना जे बा, उहो कविता के धज में जगह ले रहल बा। जाड़ा के कड़ा शासन में कउड़ा के सहारा बा इनका स्मृति के खजाना में। पुअरा पेटाढ़ी के अलम बा।
इनका लगे एगो जिद बा, समझ बा, भरोसा बा कि "बीती रात अन्हरिया आई नयका भोर हो।" रमता जी कहत बानी कि "फाटी कुहेस सब घरी अन्हार ना रही।" जितेंद्र जी भोजपुर के भोजपुरी कवि हवें।
रउवा कइसन लागित जी!
एक बार पटना में जन संस्कृति मंच के राष्ट्रीय सम्मेलन के अवसर प लइकियन के टीम एगो गीत प्रस्तुत कइले रहे। ओह गीत में कुछ सवाल रहे। सवाल मरद आ मेहरारुन के जीवन आ रहन सहन के बीच के अंतर प रहे। पुरुष नियंता काहे आ स्त्री उनका अधीन काहे? काहे स्त्री हर बात खातिर पुरुष के मुंह ताके प मजबूर बाड़ी। गीत शुरू एह तरे रहे -
"जब हम आपन हक पा जइतीं
बइठल रवे नियन फरमइतीं
रउवा हाथ जोड़ घिघियइतीं
रउवा कइसन लागित जी?"
आगे रहे -
"एगो दोहर हम सियवइतीं
ओह के गर्मी में ओढ़वइतीं
झांकत चार लात लतियइतीं
रउवा कइसन लागित जी?"
गीत में कवन बात प जोर देल गइल बा, कहे के जरूरत नइखे। ओह समय पूरा हॉल तालियन से गूंज उठल रहे। बाद में ई गीत ऐपवा (ऑल इंडिया प्रोग्रेसिव वूमेन एसोसिएशन) के मुखपत्र 'आधी जमीन' में छपल रहे।
एह प्रसंग के बाद के बात कम दिलचस्प नइखे। कुछे महीना बाद जब महेंद्र गोस्वामी के एगो गीत सोझा आइल, हम चिहा उठलीं। कंटेंट एकदम लइकियन के गीत अस, धुन उहे। बाकी फरक ई कि ऊ लइकिन के तरफ से रहे। सवाल लइकिन के रहे। आ एह गीत में सवाल गरीब जन के तरफ से बा, मजूरा के तरफ से। ओह में पुरुषसत्ता से सवाल रहे, एह में मालिक लोग के सत्ता से सवाल बा, सामंती व्यवस्था से सवाल बा। सामाजिक-आर्थिक गैरबराबरी आ सामंती शोषण- उत्पीड़न प सवाल बा।मलिकार लोग मेहनत करेवाला के मजूरी समय प ना देके, मजूरी के मांग करेवाला के गारी फजीहत करे में तनिको कमी ना करेला। गरीब के मेहर बेटी सबसे सेवा टहल करावेला। कई पुहुत तक। ई कवनो काल्पनिक बात ना ह। बलुक एगो कठोर सांच रहल बा। महेंद्र गोस्वामी ओह पूरा सांच के गीत के विषय बनवले बाड़न।
सवाल बड़ा विनम्र शैली में बा आ बहुते बेधक बा। सवाल आदरसूचक संबोधन 'रउवा' से शुरू होत बा। 'तू तड़ाक' शैली में ना। बस एगो बात बा कि मालिक (सामंत) के जगह प चुपके से मजूर (उत्पीड़ित) के बइठा के बात शुरू होत बा। तब खेल एकदम पलट जात बा। कि अब तक जवन जवन जुलुम भइल बा गरीब प, तवने जुलुम मालिक लोग प होखे लागी त का अनुभव रही मालिक लोग के। बहुते बेधक अंदाज में, बिना कवनो हड़बड़ी के बात कहल गइल बा। मालिके लोग से, उनके लोग के एकेक करनी करतूत कहल गइल बा। ओह लोग के मजाक बना देल गइल बा। पूरा गीत देखल जाए-
"हमहूं बड़का जब बनि जइतीं
रवे नीयन तरनइतीं
सनमुख कबो ना बतियइतीं
रउवा कइसन लागित जी!
गांव से बरियारी बेलवइतीं
मेहरी से गोबर पथवइतीं
अइसन मालिक जब बनि जइतीं
रउवा कइसन लागित जी!
तोहके लूके लहर खटइतीं
अपने कोठी में ठंढइतीं
संझिया खलिहे हाथ पेठइतीं
रउवा कइसन लागित जी!
सेवा घर भर से करवइतीं
लंउड़ी मेहर बेटी बनइतीं
सूद प बन्हकी देह रखइतीं
रउवा कइसन लागित जी!
सालो खटत खटत बित जाइत
पाई रहे न एको पाइत
बेटी बिन बियाहाल रह जाइत
रउवा कइसन लागित जी!
बाले बच्चे मिल कमाइत
पाई रहे न एको पाइत
लोलहा बोलहा सब ठुनुकाइत
रउवा कइसन लागित जी!
धुआंला ना जेकर चुहानी ए बाबू
आसिफ रोहतासवी के नांव भोजपुरी गजल लिखे वाला ओह लोग में शामिल बा, जे गजल के व्याकरण के भी खूब जानकार बा। उनकर रचनाशीलता के पूरा निचोड़ गजल ह, खास क के भोजपुरी गजल।
खाली भाषा से ही ना, पूरा मन मिजाज से ऊ भोजपुरी के गजलकार हवें।
भोजपुरी के लोकधर्मी गजलकार कहे में हमरा कवनो उलझन नइखे। काहे कि उनकर गजल जवना चीज से बनल बा, जवना दरब से (ई शब्द हम अपना बाबा से सुनले रहीं। ऊ पइसा- कउड़ी के अर्थ में प्रयोग करत रहलें। इहां द्रव्य के अर्थ में प्रयोग भइल बा।), ऊ लोक के ह। ऊ लोक खेत,फसल, खेती के साज सामान, घर, आंगन, चुल्हा चउका, झाड़ू बुहारू, आदमी जन, हिस्सा बखरा के संगे संगे अपना समय के राजनीति आ राजनीतिक घटना क्रम से हमेशा बोलत बतियावत लोक ह। ऊ थथमल लोक ना ह। एहिजा खरहरा से दुआर बहारत बाबूजी त मिलिए जइहें, आजी के स्मृति के संजोवे के जर्बदस्त तड़पो मिली-
"आजो मन में साध रहेला देखीं चेहरा आजी के
तनिको नाहीं याद परेला हमरा चेहरा आजी के।"
बहुत ईमानदार तड़प के अभिव्यक्ति बा एह में। आसिफ जी बता रहल बाड़न कि उनका छुटपने में उनकर आजी गुजर गइल रहली। उनकर कवनो तसवीर उनका मेमोरी में नइखे, सिवाय घर के लोग के बात बतकही में आजी के जिकिर के। उनका अफसोस एह बात के बा कि उनकर एगो फोटो तक नइखे। ऊ घर के लोग के बतकही आ अपना बाबूजी के सकल सूरत में अपना आजी के उटकेरे के आपन बेचैनी के गजल के विषय बनावत बाड़न। ई भावुकता ना कहाई, कहल बेलकुल ठीक ना होई। सब भुला देवे के एह कुकाठ काल में एह तरे अपना आजी के, पुरखिन के स्मृति के परिजनन के बात बतकहियन से चुन चुन के संजोवल आ एगो मुकम्मल सूरत गढ़े के कोशिश आदमी के आदमी भइला के पहचान ह।
"गोदी बइठल घर ले दुअरा दुअरा ले फिर अगना में
खूब नचावत रहुवीं का दो खींचत अंचरा आजी के।"
दुसरकी लाइन में 'का दो' जवन बा, तवना से समुझल आसान हो जात बा कि घर के लोग से सुनलके ऊ सुना रहल बाड़न, ई सुनलके उनका के आजी के खोज के तरफ झुकवले बा।
"उंचा नाक रहल होई गोरो होइहें इनके जइसन
बाबूजी में उटकेरीले अक्सर चेहरा आजी के।"
बाबूजी में आजी के उटकेरल, आजी के देखल भोजपुरी गजल में ई मानवोचित काम आसिफ जी ही कइले बाड़न। एह तरह के अनेक प्रसंग आसिफ जी के गजलन में देखल जा सकेला।
आसिफ जी के गजल गांव,घर, परिवार, देश, दुनिया तक के बात अपना जद में लेके चलेले। दिल्ली, पटना, बाथे, बथानी, सिंगूर, नंदीग्राम तक अपना के ले गइल बिया। देखल जाय -
"सहल खूब पत्थर आ पानी, ए बाबू
बखरिया के झांझर पलानी, ए बाबू।
बहुत आग ओकरा करेजा में तवंके
धुआंला ना जेकर चुहानी, ए बाबू।
सुनीं ओकरो कुछ, बहुत जीयले बा
जे मउअत नियन जिंदगानी, ए बाबू।
नेवाइल कहां बा, अबो टीसते बा
करेजा में नगवा बथानी ए बाबू।"
चुहानी के आज किचेन पढ़ल जा सकेला। चुहानी के ना धुंआए के मतलब अभाव में चुल्हा उपास परल ह। जेकर चुल्हा में आग ना जरे, बेशक ओकरा करेजा में आग दवंकल करेला।
एह में 'नगवा' आ 'बथानी' के जिकिर बा। जाने के चाहीं कि ई दूनो बिहार के दूगो गांव ह जवन सामंती सेना के कुकृत्य जनसंहार के गवाह बा। शेर में बा कि एह दूनो जनसंहार के दर्द ना कम भइल बा आ ना भुलावल जा सकेला। शासन सत्ता आ न्यायपालिका जेके भुला देल चाहल, भोजपुरी गजल ओह के अपना हिरदया में टांक के राख लेलस।
आसिफ जी के गजल सांचो भोजपुरी मिजाज के गजल ह। भोजपुरी के अनेक एह तरह के शब्द मिलिहें स जेके लोग अब भुलाइल जा रहल बा। ऊ अपना अर्थ आ नया-नया संदर्भ के साथे उनका गजलन में आइल बाड़न स।
धनवा-मुलुक जनि बिआह हो रामा
भोजपुरी कविता में महिला कवि लोग के उपस्थिति आ ओह लोग के कविता पर विचार, आज के तारीख में एगो गंभीर आ चुनौतीपूर्ण काम बा। एह पर अब टाल-मटोल वाला रवैया ठीक ना मानल जाई। भोजपुरी के लोकगीत वाला पक्ष हमरा नजर में जरूर बा। लोकगीत के अधिकांश महिला लोग के रचना ह, भले केहू के नांव ओह में होखे भा ना होखे। एहिजा लोकगीतन के चरचा हमार मकसद नइखे। भोजपुरी कविता के जवन उपलब्ध भा अनुपलब्ध बिखरल इतिहास बा, ओह के गहन-गंभीर अध्ययन के जरिए ही एह विषय प विचार संभव बा।
बिहार राष्ट्रभाषा परिषद, पटना से छपल दुर्गाशंकर प्रसाद सिंह के प्रसिद्ध ग्रंथ 'भोजपुरी के कवि और काव्य' के एह लिहाजे जब पलटलीं त एह में जमा-जमा पांच गो महिला कवि के नांव हम देख पवलीं। कुल 194 - 195 गो कवियन में महिला कवि बस पांच गो। पहिल कवि सुवचन दासी (पृष्ठ 116) बाड़ी। एकरा बाद 'सुंदर' (पृष्ठ 152)। दुर्गा बाबू सुंदर के नांव के lसंगे कोष्ठक में 'वेश्या' लिखले बाड़न आ उनकर खूब लोकप्रिय कजरी 'नागर नइया जाला काला पनिया ए हरी ' पूरा के पूरा उद्धृत कइले बाड़न। ई बहुत प्रसिद्ध कजरी ह। एकरे बाद राजकुमारी सखी (पृष्ठ 215), विमला देवी रमा (पृष्ठ 242) आ विंध्यवासिनी देवी (पृष्ठ 246) के नांव बा। सुवचन दासी आ सुंदर के उल्लेख 'चौदहवीं सदी से उन्नीसवीं सदी' वाला कालखंड में बा, जबकि बाकी तीन लोग के जिक्र 'बीसवीं सदी और आधुनिक काल' वाला कालखंड में। सुंदर के नांव के संगे कोष्ठके में सही, जवन वेश्या लिखल गइल बा, ऊ ठीक नइखे। एह के ख्याल करत 'समकालीन भोजपुरी साहित्य' के कविता अंक में (अंक -16, 2001) उनकर 'सुंदर' नांव ही लिखल गइल बा। दुर्गाशंकर जी वाली एह किताब के पहिलका संस्करण 1958 आ दुसरका 2001 में छपल बा।
'समकालीन भोजपुरी साहित्य' के कविता अंक में कुल 178 कवियन में महज छव गो महिला कवि के कविता बा। ऊ नांव ई ह - सुवचन दासी, राधिका देवी श्रीवास्तव, विंध्यवासिनी देवी, उषा वर्मा, सविता सौरभ आ सुभद्रा वीरेंद्र। ई सचमुच भोजपुरी साहित्य प विचार करेवाला लोग खातिर चिंता आ चिंतन के विषय बा। सोचे के बात बा कि का सचमुच इहे कुछ नांव बा महिला कवि लोग में? आ कि हो सकेला कि अउर लोग होई जे कविता-गीत लिखत होई, जेकर नांव प्रकाश में आवे से रह गइल होई। हमरा समझ से बेशक कुछ अउर नांव बा। एह नयकी पीढ़ी में जइसे कि
दीप्ति, संध्या सिन्हा, गरिमा बंधु के नांव शामिल बा। 'सूझ बूझ' (संपादक : कृपाशंकर प्रसाद) के तीसरा अंक में गोरखपुर के अंजू शर्मा के गीत बा। 'पाती' में ऋचा के कविता देखे के मिल जाई। दीप्ति आ संध्या सिन्हा के त संग्रहो छप चुकल बा। दीप्ति के संग्रह ह 'मन' आ संध्या सिन्हा के 'दोहमच'। बेशक कुछ अउर नांव बा।
ऋता शुक्ल, शारदा पांडे, उमा वर्मा, कुमारी प्रतिभा, सरिता शिवम, गजल झा, गीता श्रीवास्तव के नांव 'भोजपुरी सम्मेलन पत्रिका' के संदर्भ विशेषांक में बा।
पहिले त भोजपुरी कविता में महिला कवि लोग के उपस्थिति प बात जरूरी बा। तवना के साथे भा बाद में, कविता के विषय, विचार आ कलात्मक पहलू प भी बात होय के चाहीं। ई काम बहुते जरूरी बा।
एह बात के साथे एहिजा राजकुमारी सखी के एगो गीत साझा कइल चाहत बानी। ई गीत 'भोजपुरी के कवि और काव्य' में संकलित बा। एही ग्रंथ में इनका बारे में बतावल गइल बा कि ऊ शाहाबाद (पुराना जिला) के रही। उनकर समय अंदाजन बीसवीं सदी के अधपहिला (पूर्वार्द्ध) रहे।
एह गीत में स्त्री जीवन के एगो खास स्वर सुनाई देता। एगो बेटी अपना बाप से धान के देस में बियाह ना करे के निहोरा करत बिया। धान के देस में मेहरारुन के जिम्मे काम के बेहिसाब भीर होला। धान फुलावे, सुखावे से लेके कूटे आ फंटके तक के भीर। खायक पानी (किचेन के काम) के काम त रोज रहबे करेला। ताऊपर धान के समय ऊपर से भीर अउर बढ़ जाला। जाने के बात बा कि धान के पानी में भिंजावल, उसिनल, भरकावल, फेर सुखावल, फेर बटोरल, ढेंका में कूटल-छांटल, फटकल आसान ना होला। सुखावे में कम झंझट ना रहत रहे। बेर-बेर हाथ से चलावे परत रहे। चलावत समय धान के नोक चुभियो जाला। अतना कइला के बादो रोज ठोनहच के अगरासन। ई कुलि बात एह गीत में बहुते मार्मिक अंदाज में प्रस्तुत बा:
"गोड़ तोही लागिले बाबा हो बढ़इता से आहो रामा
धनवा-मुलुक जनि बियाह हो रामा।
सासु मोरा मरिहें गोतिनि गरिअइहें से आहो रामा
लहरि ननदिया ताना मरिहें हो रामा।
राति फुलइहें रामा दिन उसिनइहें से आहो रामा
धनवा चलावत घामे तलफबि हो रामा।
चार महिना बाबा एहि तरे बितिहें से आहो रामा
खाये के माड़गिल भतवा हो रामा।
राजकुमारी सखी कहि समझावे आहो रामा
बिना सहुरे सब दुखवा हो रामा।"
एह गीत प विचार कइल जाए त पता चली कि धान के मुलुक (क्षेत्र) में जब गांवागाईं ढेंकी से धान कुटात रहे, तब का हाल होत रहे मेहरारुन के।
धान सुखवे आ कूटे के सज्जी काम मेहरारुन के जिम्मे होत रहे। आ इहो बेबुझइले ना रही कि खानपान के का तौर-तरीका रहे। कवना तरीका के जीवन रहे। धान कूटत सुखावत चार महीना बीत जात रहे, आ ओह टाइम मड़गिला भात ही दूनो जून के मुख्य भोजन होत रहे। जमींदार लोग के छोड़ देल जाए त देखे के मिलत रहे कि मिडिल क्लास के किसान के घर के इहे दशा रहे। गरीब-गुरबा लोग के हालत त बहुते खराब रहे। जइसे खेती सरग आसरे रहे असहीं गरीब लोग, मेहनत करे वाला, मालिक आसरे। रोज काटs, रोज कूटs तब जाके खा। एह गीत में धनहर इलाका के मध्यवर्गीय परिवेश के निकट अतीत के एगो खास पक्ष दिख जात बा।
टिकुरी से बहावल अंखिए बर रहल बा
रामजियावन दास बावला के एगो गीत राह चलते इयाद आवेला आ मन ओह गीत के गुनगुनाए लागेला। ऊ गीत ह -
"हरियर बनवा कटाला हो कुछ कहलो ना जाला।"
आगे के लाइन ह -
"दिनवा अजब चनराला हो, कुछ कहलो ना जाला।"
हरियर बन के कटाइल एगो मामिला बा जवन रोज देखे में आवत बा। रोज हरियर गांछ-बिरिछ विकास के नांव प कटा रहल बा। बन उजड़ रहल बा। जंगल प माफिया आ कॉरपोरेट जगत के दबाव बढ़त जा रहल बा। ई सब हो रहल बा आ बावला जइसन कवि, जे किसान जगत के कवि रहल बा, किसान कवि, ऊ एह सब से दुखी आ चिंतित होत बा आ ऊ आगे आवे वाला संकट के भांप रहल बा आ जवन भांप रहल बा, तवने के गाइयो रहल बा -
'दिनवा अजब चनराला हो।'
एहिजा 'चनराइल' शब्द प जरूर सोचे के चाहीं। 'भविष्य-भांपन' के अर्थ में एह शब्द के प्रयोग होला। ठीक एही तरे हमरा सुमन कुमार सिंह के गीत के ई लाइन बारंबार गुनगुनावे के मन करेला आ हम गुनगुनाइबो करीला, ऊ लाइन ह -
"हमरा बाबा के बगइचा रात दिने कट रहल बा।"
हम सोचिला कि ई कवन बगइचा ह भाई जे रोजे कट रहल बा आ कवि एकरा के बहुत धीम अंदाज में गा रहल बा। बगइचा आ बाबा के जब बात चलल त एगो कजरी इयाद आ रहल बा - "हमरा ही बाबा के दुअरा प निमिया कि सब सखी लावेली हिलोरवा।" बाबा आ नीम आ बगइचा के भोजपुरी लोकगीतन में खूब उल्लेख बा आ ई असहीं नइखे। सुमन जवन बगइचा के बात करत बाड़न ऊ दू अर्थ में बा। एगो त गांछ-बिरिछ वाला ह आ एगो आदमी-जन के परिवार वाला ह। लोग अकसरहां बात बात में परिवार के फुलवारी भा बगइचा कहबो करेला। ऊ दूनो बगइचा अब कटत जा रहल बा। पेड़ कट रहल बा, आदमी से आदमी कट रहल बा। हर-हथियार अब खेलौना बन गइल बा। लोहा के खेलौना से पेड़ आ मानुस दूनो हतल जा रहल बा। अब त जेसीबी आ गइल बा जवन पेड़न के सीधे उखाड़ देला। सुमन एह गीत में बर, पीपर प संकट के साथे साथ हारिल के ऊ डर भी देखत बाड़न जवना के चलते ओकर जोड़ा अब चैन से कतो बइठ नइखे पावत -"काव में हारिल के जोड़ा डर से ना उतरे कबो।" काव माने ताल-पोखर के किनारा। हारिल के डर के संगे इहो बात बा कि "गाँव-गंवई के आबादी लोर पी के रह रहल बा।" बाबा के बगइचा के कटे से लेके आदमी आ चिरई-चुरुंग के संकट के साथे साथ ई बात गौर करे जोग बा कि आदमी जनमे से बेबस आ लाचार ना होला, बलुक ओकरा के बेबस लाचार बना देल जाला, परथकू बना देल जाला। ट्रेजडी अइसन कि आपन सपना आ कल्पना से ओह के बेलाग कके ओकरे साधन से ओकरे सोझा विकास के नारा देल जा रहल बा, मॉडल के बात हो रहल बा - "जनमे से आन्हर ना रहलीं हम भिखारी ना रहीं, आंख टिकुरी से बहा के सभके बिजुरी बर रहल बा।" टिकुरी से बहावल अंखिए बिजुरी के बल्ब अस बर रहल बा। एहिजा ई जिकिर कइल चाहब कि अइसन बात पहिले कहत रहे लोग कि मुअल आदमी के अंखिए जोन्ही बन आकाश में सारीरात बरेला। जवान आदमी के आंख चटक बरे वाली जोन्ही बनेला। सुमन एह के नया अर्थ आ संदर्भ देत बाड़न।
एहिजा रमता जी के किसान कविता के ऊ बात इयाद आवत बा कि किसान अपने कान्हा प आपन लाश ढोवे प मजबूर बाड़न। समय के एह त्रासद सांच के देखल-देखावल बहुत जरूरी बा।
सुमन के एगो अउर रचना खूब जमेला। ओह में एगो माई बाड़ी, घर गिरहती संभारे वाली। मन त हो रहल बा कि पूरा बात कथा अस कहि जाईं। सचो एह में एगो मेहरारू के कथे कहल गइल बा। एह के 'स्मृति बिम्ब' कहल ठीक होई। माई के हाथ के रेखा एहमे गोइंठा तक में देखल गइल बा। गोइंठा पाथत जे देखले होई ओकरा खातिर ई अचरज के विषय ना होई। गोइंठा पाथल जाला खायक बनावे खातिर। खाना दूनो जून बनेला। गोइंठा के धुंआ दूनो बखत ऊपर उठेला। नागार्जुन के कविता 'अकाल और उसके बाद' में बा कि 'धुंआ उठा आंगन के ऊपर।'
सुमन एह धुंआ के संगे माई के हस्तरेखा के छापो आकासे उड़त देखत बाड़न। अपना 'स्मृतिशेष' माई के। ई बेलकुल नया अंदाज बा।
"माई तोहरा हाथ के रेखा, गोइंथा में उभरल देखलीं
जब उड़े आकाश में धुंआ, रोजे जात सरग देखलीं।"
माई प भोजपुरी में कविता खूब मिली। भोजपुरिए नाहीं, हिंदियों में, आ अउरियो भाषा में। सुमन के कविता भी ओह कतार में बिया। एह में जवन माई बाड़ी ऊ मतारी के संगेसंग बापो के भूमिका बाड़ी। हक हिस्सा खातिर आपन आवाज बुलंद करत-
"हक-हिस्सा प गोतिया-नइया, जब-जब दीठ गड़वलें
पूरे ना देलू साध केहू के, बन के बाप लड़त देखलीं।"
साड़ी के एक खूंट के आंचर आ एगो खूंट गेंठ परले माई ताजिनगी आस के बले खटत रहली। बाकी का कि
"सुने में आवे घर के बहुरिया, पहिल-पहिल जब अइलू
अनजा से घर भरल रहे अस, कबहूं भरल ना घर देखलीं।"
माई के बहुरिया बन आवे के समय के सुनल-सुनावल बात से लेके माई के अपने आंखी देखल-महसूसल बात तक एह में बा। ओह माई के बात बा जे अने-धने भरल पूरल घर ना देखली। भरे-पूरे खातिर जिनगी भर जूझत रहली।
सुमन हिंदी आ भोजपुरी में बराबर सक्रिय बाड़न। कविता आ कहानी के संगेसंग आलोचनो लिखलें। इनकर एगो हिंदी कविता के किताबो छपल बा जेकर नांव ह 'महज बिम्ब भर मैं'। भोजपुरी के नयकी पीढ़ी के ई एगो महत्वपूर्ण लेखक बाड़न।
मामा के हरजाई सपना आ उनकर सुख आ बिछोह
बिहार के 'आरा' में दूगो जितेंद्र कुमार हउवन। दूनो जना के उमिर में अंतर बा, बाकी कुछ बात अइसन बा जे दूनो लोग में कॉमन बा। जइसे कि दूनो जना कवि हउवन आ दूनो जना वाम विचारधारा के हउवन। दूनो में जे उमिर में जेठ बा, ऊ जितेंद्र कुमार डाक विभाग में लंबा समय तक काम क के 'असिस्टेंट डायरेक्टर, पोस्टल सर्विसेज' पद से रिटायर हउवन आ जे तनी कम उमिर के जितेंद्र कुमार हउवन ऊ भाकपा माले के भोजपुर जिला कार्यालय के प्रभारी हउवन। त जे डाक विभाग वाला हउवन, ऊ हिंदी आ भोजपुरी दूनो भाषा में लिखेलन। कविता, कहानी, समीक्षा आ संस्मरण लिखेलन।
एह जितेंद्र कुमार के हिंदी आ भोजपुरी के कुछ किताबो छपल बा, जेकर चर्चा लोग करत रहेला। एह जितेंद्र जी के भोजपुरी कहानी के एगो किताब ह 'गुलाब के कांट'। ओह में एगो कहानी बा 'कलिकाल'। 'कलिकाल' के बारे में लोक में अनेक रकम के बात चलत रहेला। कुछ लोग 'कलयुग' कहेला। कुछ लोग 'कलऊ' कहेला। जब नीति-अनीति के बात होला, झगड़ा के, झंझट के, भाई-भाई के बीच विभेद के, रसम-रेवाज के टुटला के, त लोग कहेला कि 'कलिकाल' ह भाई। एह में इहे सब होई। कुछ नीमनो काम जे होय आ लोक के मानता के अनुकूल ना होय, तबो लोग 'कलिकाल' के उचार करेला। जितेंद्र जी के ई कहानी हमनी के समाज में समिलात परिवार में ऊपर-ऊपर प्रेम के जवन प्रदर्शन होला, ओकर खूब सघन आ व्यवहारिक अध्ययन पेश करत बिया आ एह तरह के दिखावा के फिजूल सिद्ध करत बिया। हम जितेंद्र जी के एह कहानी के पढ़े के कहल चाहत बानी।
जितेंद्र जी के एगो भोजपुरी के कविता ह 'काल्हु वाला चेहरा'। ई कविता 'समकालीन भोजपुरी साहित्य'-18 में छपल बा। कविता छोटहन काया में बड़हन बात ई कहत बिया कि एह तरह के सांच देखे में आ रहल बा कि आदमी के आज के बात आ काल्हु के बात में भारी अंतर देखे के मिल रहल बा। आज आ काल्हु के भाषा, भाव आ व्यवहार में भारी फरक बा। एगो आदमी अब दूगो चेहरा के कहो अनेक चेहरा रख रहल बा। रकम- रकम के मुखौटा। जे सदाचारी लउकल, दुराचारी साबित भइल। राजनीति से लेके धरम-करम के गलियारा में ई साँच खूब देखे के मिल रहल बा। समझे के बात बा कि जइसे हर अब चीज बाजार में बा, वइसहीं चेहरवो बाजार में बा। कवि इशारा करत बा कि बाजारवाद के बढ़त वर्चस्व के समय में सब कुछ बेंच-बेसाह के दायरा में बा -
"ना जाने काहे खातिर
रोज रोज नया नया चेहरा
कीनेले बाजार से
सांझ खानि जवन चेहरा पहिन के
बइठल रहन दरबार में
सबेरे गइलीं त पइलीं
सांझवाला चेहरा उतार के
राखि देले बाड़े ताखा पर।"
देखे के बात बा कि एहिजा कवि 'दरबार' लिखत बा। 'दरबार' के खास अर्थ में प्रयोग बा। कवनो प्रभुता वाला आदमी के तरफ संकेत बा। काहे कि साधारण आदमी दरबार में हाजिर हो सकेला, दरबार लगा ना सके। त साफ बात बा कि प्रभुता वाला आदमी ही अनेक चेहरा राखे के बाजार बना बढ़ा रहल बा। अब त सत्ता के शीर्ष प विराजमान जे बा, ऊ मुखौटा के राजनीति के बढ़ावा दे रहल बा। मुखौटा बिकवा रहल बा।
साहिर लुधियानवी के गीत जवन 'दाग' सिनेमा में बा आ जेके लता जी गवले बाड़ी, इयाद आ रहल बा -
"जब भी चाहे नई दुनिया बसा लेते हैं लोग
एक चेहरे पे कई चेहरे लगा लेते हैं लोग।"
जितेंद्र जी के अउर कविता ह "मामा के सपनवा हरजाई"। ई "कविता" पत्रिका के अक्टूबर 2002 वाला अंक में छपल बा। जरूर पढ़े के चाहीं।
हरजाई शब्द प ध्यान चल जात बा। एकरा के लोग हरजाही भी कहेला। इयाद आवत बा- "चुप रहु, चुप रहु बेटी हरजाही..।" एहिजा त मामा के 'सपना' के हरजाई कहल जाता बा। का सपना बा मामा के? कि सपना में बैलन के घुघुर घंटी के टुनटुन उनका कान में पड़त बा। पंजाब से कीनल दुदंता दूगो बाछा के जोड़ी आखिरी जोड़ी ह उनका दुआर के। नाद, खूंटा सब खाली हो जात बा। सब सून। ट्रेक्टर के गांव में अवाई आ बैलन के उड़ास लाग जाता। मामा एह बदलाव के कबूल नइखन कर पावत। पशुप्रेमी मन उनकर उदास रहत बा। खेती किसानी में जब नया नया एह सब चीजन के प्रवेश होत बा, पारंपरिक कुलि चीज बदले लागत बा। मामा जस अनेक लोग एह बदलाव के झट ना समझ पावत बा आ ना संकार पावत बा। समय आ मन के एही दोहमच के ह ई कविता। जइसे राधा के कान में किसन के बंसी के धुन बजेला, वइसहीं मामा के कान में बैलन के घंटी। आ इहो बात बा कि जइसे दुअरिका गइल किसना जी मथुरा ना लौट पावेलन, अइसहीं अब बैलो ना अइहें स फेर मामा के दुआर पर। बाकी मामा के मन में एगो हाहाकार उठ रहल बा।
"मामा जब सपनालें
उनका कान में बैलन के घंटी टुनटुनाला।"
एह कविता से ई बात समझे के चाहीं, आ समझे के खूब जगह बा कि जितेंद्र जी के पासे एह किसान जगत के नीक बूझ समुझ बा। एह कविता में 'बैलन के गरदन के लोर' छुवे के बात बा। मामा खातिर सबसे बड़ सुख रहे खा के बइठल बैलन के सींघ सुहुरावल आ ओकनी के गरदन के लोर छुअल। ई कवनो भावुकतापूर्ण वर्णन ना ह। एह दुनिया के जे जानकार बा, ऊ खूब महसूस कर सकत बा। 'बैलन के गरदन के लोर' प जब ध्यान गइल त बुझाइल कि कवि के मन खूब रमल बा एह में। एहिजा लोर के मतलब आंसू ना ह। बैलन के गरदन के नीचे जवन चाम झुलत रहेला, ओकरे के 'लोर' कहल जाला। एह शब्द के प्रयोग खातिर भी ई कविता इयाद राखे के चाहीं। देखल जाए-
"खाइ के बइठिहे स बैल
मामा ओहनी के सींघ सुहुरइहें
ओकनी के गरदन के लोर छुअल
उनुका जिनगी के सब से बड़ सुख रहे
आज उहे बैलन के खूंटा उदास बा।"
बैलन के 'गरदन के लोर के' जगह आज कुछो रखीं, आदमी के लोर, मनुष्यता के लोर। कतना जरूरी बा ई छुअन। मामा के सपना में जवन घंटी बाजत बा, ऊ कवनो ना कवनो रूप में हमनी सब के सपना में बाजत बा। आसान ना होला कवनो चीज के विदा कहल। हमनी के पीढ़ी के कवि केशव तिवारी के एगो कविता-संग्रह के नांव ह 'आसान नहीं विदा कहना।'
बबुनी के सींझत सपना के लखत
सुनील कुमार पाठक के हाइकू संग्रह नेवान के चरचा सुनले बानी। पाठक के एगो बहुते बढ़िया किताब ह छवि और छाप। भोजपुरी साहित्य जगत के अनेक कवि लेखक लोग के बारे में एह किताब में चरचा बा। बहुत काम लायक बा ई किताब। पूरा किताब हिंदी में बा। हिंदी में भइला के चलते भोजपुरी के कुछ खुर्राट लेखक लोग एह किताब के महत्व के कमतर बूझेला।
सुनील जी हाइकू के साथे साथ गजल, गीत, छंदमुक्त कविता में भी दिलचस्पी राखेलें। कुछ कवि लेखक लोग खाली लिखेला, लिखत जाला। पढ़ल पसन ना ह। कुछ लोग पढ़ी त बस अपने लोग के पढ़ी। भोजपुरी में ई प्रवृति हम महसूस कर रहल बानी। अउरो कुलि भाषा में कमबेसी ई प्रवृत्ति होई, बड़लो बा, बाकी भोजपुरी में ई तनी बढ़िए चढ़ के देखात बा। सुनील जी जतने लिखेलें, ओतने पढेलें। कवनो लेखक खातिर पढल कतना जरूरी बा, ई समझल जरूरी बा।
सुनील जी के एगो गजल के एगो शेर आज खूब इयाद पर रहल बा। ऊ ह -
"मन रमे ना रमे राम के काम में
राम के नांव खाली भंजावल गइल।"
एगो अउर देखीं
"अब घिरे ना घटा चाह के, छोह के
आग सावन में इहवां लगावल गइल।"
राम के काम के का अर्थ हो सकेला? एह काम के का गाँधी जी के परिकल्पना से जोड़ के देखल ठीक ना होई? हमरा समझ से बिल्कुल ठीक होई। भारत के लोकमानस में राम जवना रूप आ अर्थ में विराजेलन, ठीक ओकरा उल्टा काम हो रहल बा। राम के आक्रामक हिंदुत्व के प्रतीक में बदले के राजनीतिक प्रक्रिया चिंताजनक बा। राम अब घर आ मन के बजाए सड़क, भीड़ आ उन्माद के हिस्सा बनावल जा रहल बाड़न।
सुनील कुमार पाठक के एगो गजल में बेटी के बात बा। ऊ बेटी बिया जवन भर भर तसला भात पसावे के जगह भर भर तसला लोर पसावत बिया। सुनील जी जवन कहल चाहत बाड़न तवन बहुते साफ बा। दूनो टाइम भात पसावे के जगह लोर पसावे में जवन संकेत बा तवन समाज में लइकी आ मेहरारुन के दुरदसा के ओर बा। बबुनी बहुत दुलार में केहू अपना बेटी के कहेला। ओह बेटी के जब कुलि सपना चूल्ही प चढ़ जाए, सींझे लागे, त एह से त्रासद स्थिति का हो सकेला। गोरख पांडेय तबे त लिखलें कि
"ये आंखें हैं तुम्हारी
तकलीफ का उमड़ता हुआ समंदर
इस दुनिया को जितना जल्दी हो
बदल देना चाहिए।"
सुनील लिखत बाड़न -
"सपना आपन रोज सिंझावेले बबुनी
भर भर तसला लोर पसावेले बबुनी।"
बाबा नागार्जुन के एगो कविता में मछरी भुंजत मेहरारु अइसे आइल बिया जइसे ऊ खुदे के भुंजत होखे।
बबुनी दुनिया भर के रिश्ता नाता के बीच अस घेराइल कि ओकर पूरा जीवन अजब कहानी बन के रह जाला। ओकर आपन बहुत कुछ एह के बीचे हेरा जाला।
"सास, जेठानी, पूत, ननद से रिश्ता जोड़
गजब कहानी बनि रहि जाले अब बबुनी।"
सुनील जी ई बात उठावतो बाड़न कि आपन सब कुछ सब के देके का बांचल अपना पासे -'जीवन केतना?' जइसे कि 'घोघा रानी कतना पानी!' भोजपुरी कविता के 'प्रश्नाकुल मिजाज' के एहिजो से समझे के होई।
एगो बबुनी के जीवन में जब अपना खातिर, अपना सपना आ विचार खातिर जब स्पेस ना रह जाई, तबे ऊ भीतरे भीतर कुहुकी, रोई। उजबुजाई।
अजब ई दौर बा। प्रेम के बेदखल क के नफरत के काबिज करे के अभियान तेज बा, आज के हालात प टिप्पणी के बतौर एह शेर के देखीं-
"नेह के नाव नदिया में डगमग करे
बैर के ऊ बयरिया बहावल गइल।"
मोथा आ मूंज के जिद आ धार के गजल
भोजपुरी के कवि शशि प्रेमदेव के दूगो गजल भोजपुरी के पत्रिका 'पाती' के अलग अलग अंक में जब पढ़लीं त ई महसूस भइल कि एह कवि के ठीक से पढ़े के चाहीं। ई कवि आज के समय के कटु सत्य के अपना गीत- गजल के विषय बना रहल बा। ऊ समय के सांच के कहे में नइखे हिचकत। सांच कहल आज कतना कठिन भ गइल बा, ई हमनी के बूझ- समुझ रहल बानी जा। हमनी के जाने के चाहीं कि हर थाना में चकुदार (चौकीदार) होलें। उनकर काम रहत रहे रात-बिरात पहरा देल। पुलिस विभाग के आखिरी कर्मी ऊ होलें। कम तनखाह, कम सुविधा। पता ना अब ई पोस्ट बा कि खतम कर देल गइल। एह बीचे ई शब्द बड़ा जोर शोर से राजनीतिक गलियारा में उछलल। सत्ता के शीर्ष प विराजमान आदमी अपना के चौकीदार घोषित कइलस। पुलिस विभाग के अदना-सा कर्मचारी वाला पद के देश के सत्तापक्षी राजनीतिक गलियारा में बड़ा उछाल मिलल। आ एही बीचे कतने बड़- बड़ पूंजीपति आ कारोबारी ना जाने कतने हजार करोड़ रुपया के घपला क के देश छोड़ देलें। थाना के चकुदार पहरा देत रहल आ चोरी होत रहल। सत्तासीन चौकीदार ताल ठोकत रहल, आ फरार होखे वाला फरार हो गइल। कवनो कवि जब एह बात के विषय बनाई त ओकरा लगे ई सुविधा रही कि ऊ चौकीदार के पहरेदार कहे आ एह सांच के अपना अंदाज में कहे -
"अजबे नूं अबरी के पहरेदार भेंटाइल बा
पहरा देता बाकी दूनो आंखि मुनाइल बा!"
ई लाइन हम 'पाती' (मार्च-जून 2018) से लेले बानी। ई गजल एह तरे शुरू होत बा-
"अंखियन में ना जे कइसन दो चान समाइल बा
पछिले फागुन से नद्दी कs नीन हेराइल बा।"
नदी के नीन हेराइल के खास अर्थ बा। नीन पिछिले फागुन से हेराइल बा। फागुन में नदी के नीन हेराना मतलब सुहाना समय में एह बात के चिंता कि आगे के समय सुकून वाला नइखे। ओकर पानी आ रवानी खतरा में पड़े वाला बा। ठीक एही के बाद बा पहरेदार वाली लाइन। 'पहरेदार' एह सबसे वाकिफ बा आ आंख मुनले बा। बलुक ई कि जे एह के लेके चिंतित बा,ओही प ऊ रंज बा।
एगो गजल में शशि प्रेमदेव मोथा के जिकिर करत बाड़न। ऊ गजल 'पाती' सितम्बर 2014 में छपल बा। मोथा के आन्ही से कुछ ना बिगड़ी।
बर - पीपर के जरूर कुछ बिगड़ सकेला। निराला जी के कविता 'बादल राग' इयाद आवत बिया। खूब बूनी परी त घास के का बिगड़ी। महल अटारी प जरूर खतरा रही। जेकरा के कवि निराला जी आतंक महल कहत बाड़न। बहुते कवि दूब के जिकिर कइले बाड़न। दूब के जिजीविषा के। कवि केदार नाथ सिंह दूब प खूब बात कइले बाड़न। मोंथा प बहुते कम कवि लिखले बाड़न। मोंथा एगो खास तरह के घास ह, जवन अपना जगह से जाए के नांव ना लेला। जहां होई ऊहां जम के रही। कतनो केहू उखाड़ो। एकर सोर बहुते नीचे गड़ल रहेला। गिरह अस होला। खेत लाख जोत - कोड़ के राखे केहू, ई बेजमले ना रही। बहुते जिद्दी होला एकर जर - जरोह। गजल में बा कि आन्ही एकर का बिगाड़ी! ई आन्ही कवन आन्ही ह? का ई प्रतीक बा कुछ के? विचार करे के चाहीं। मोथो के समझे के चाहीं कि ऊ अदम्य जीवनशक्ति वाला आम मेहनतकश के प्रतीक बा। मोथा एगो सांस्कृतिक प्रतीक भी हो सकेला, जवना के बुनियाद अतना गहिर बा कि अपसंस्कृति के आन्ही- तूफान झट डिगा नइखे सकत।
"मोथा कs, का खाक बिगारी?
आन्ही पीपर- बsर उखारी!"
पाती, मार्च-जून, 2018 वाला गजल में, जवना के हम शुरू में चर्चा कइले बानी, मूँजि के जिकिर बा। मूंज के सरपत कहल जाला। हिंदी के प्रसिद्ध कहानीकार मार्कण्डेय के कहानी 'गुलरा के बाबा' में सरपत के बारे में खूब बात बा। मूँज बहुत उपयोगी चीज ह। मड़ई छावे में खूब कामे आवेला। एकरा के लोग पतलो भी कहेला। बेटी के बियाह में माड़ो छवाला। पतलो मूंज के पतई के ही नांव ह। ई बहुते धारदार होला। उघारे निघारे केहू जाए ओकरी राह से, गतरे गतर चिरा जाई। हाथ में चिरा लाग जाई। शशि जी लिखत बाड़न-
"मूँजि कहल जाला केकरा के - तूं कइसे जनबs
का कबो पतलो से तहरो देंहि चिराइल बा?"
भोजपुरी गजल में मोथा आ मूंज के अवाई एह बात के सुखद सबूत बा कि भोजपुरी गजल अपना भाषा - भूगोल के प्रकृति आ संस्कृति से नया मन-मिजाज के साथे संवाद बना रहल बिया। एही में एगो लाइन बा -
"हाड़ गला के आपन, रसगर ऊखि उगवलीं हम
हमरे बखरा में पंछुच्छुर पुलुई आइल बा।"
ऊख के खेती बहुत कठिन होला। बाकी रस बहुत मीठ। शशि एह बात के बहुत सुंदर तरीका से कहत बाड़न कि बहुत मेहनत से उपजावल ऊख के सबसे मीठ भाग मेहनत करे वाला के भाग्य में नइखे। ओकरा भाग्य में ऊख के सबसे ऊपर के हिस्सा परेला, गेल्हा के करीब वाला। जहां आवत-आवत रस पंछुच्छुर हो जाला। मेहनतकश के बदहाली के ई अभिव्यक्ति बिलकुल नया बा। बात कहे के अंदाज नया बा।
ई अपना गजल में समाज में लइकी आ मेहरारू के हालतो के वर्णन कइले बाड़न। आज हालत अइसन हो गइल बा कि लइकी आ मेहरारून के जान आ इज्जत खतरा में बा। शशि अपना गजल में 'संत शिरोमणि' लोग के भी जिकिर करत बाड़न। संत आ महंथ लोग के कुकृत्य प गजल लिखल, जरूरी एगो मुद्दा प बात कइल बा।
मय सिवान के चोली-चूनर धानी लेके
ए. बी. हॉस्टल, कमच्छा, वाराणसी में रहत समय अकसरहां सांझ के कवनो ना कवनो टॉपिक प चरचा छिड़िए जात रहे। सारंग भाई (स्व. सुरेंद्र कुमार सारंग) एह चरचा के सूत्रधार होत रहलें। एही तरे एक दिन चरचा होये लागल भोजपुरी के कवि जगदीश पंथी के एगो गीत प। ऊ गीत रहे- 'रुनुक झुनुक पायलिया बाजे तोरे पंउवा/ बड़ा नीक लागे ननद तोरे गंउवा।' सारंग भाई ऊ गीत सुनवलें आ ओकर तारीफ कइलें। सारंग खुद बढ़िया गीत लिखत रहलें। जगदीश पंथी के नांव पहिल बेर हम ओहिजे सुनलें रहीं। गीत में गांव के लोग आ प्रकृति के सहज निष्कलुष जीवन के वर्णन बा।
बाद में, जगदीश पंथी के एगो गीत 'भोजपुरी सम्मेलन पत्रिका' के एगो अंक में पढ़े के मिलल, पुरान अंक देखत समय। इयाद नइखे आवत कि ऊ कवन अंक रहे। ऊ गीत बहुत नीक लागल। गीत एह तरे शुरू होत बा -
"गंउवा हमरो बादर आइल पानी लेके
मय सिवान के चोली-चूनर धानी लेके।"
बदरा से बरिसे के निहोरा त खूब देखे सुने के मिलेला, बदरा के अइला के खबर सगरो सुनावे के बात एह में बा, आ इहे खास बा। किसान के हथजोरी सुन बादर आ गइल, आके बरस गइल। खेत मेड़, परती धरती सब हरियर हो उठल। बदरा जइसे कि बहरवांसू होखे, आ आइल त 'चोली-चूनर धानी' लेके आइल। बादर धरती के पुकार सुन लेले बा।
बादर आइल, जीवन में हरियरी के पुरहर संभावना लेके। बादर के आवते किसान मनई के मन जाग उठेला। सक्रिय हो जालें। केहू हर फार ठीक करत बा, केहू खेत में सालभर बटोराइल घूर डाले के उतजोग करत बा।
केहू बइठल नइखे। बादर अतना तत्परता लेके आवत बा। ई बात एह गीत में देखे के मिलत बा।
अब ई साइते कतो देखे के मिली। झारखंड के धरती प अबहियो ई तत्परता देखे के मिल जात बा। नइखे कहल जा सकत कि कब तक देखे के मिली। काहे कि सब कुछ बदल गइल बा। बूनी पड़ते धान के बीया डाले के तत्परता, रहर, मंडुआ, मूंग, भिरंगी बोए के शुरू हो जात रहे। अब त बीया राखे के सिस्टम खतम बा, हर-बैल गायब बा। बीया कीन के ले आवल जात बा। बेहिसाब महंगा। बीया अइसन कि दुबारा नइखे बोअल जा सकत। घूर के त बाते खतम बा। एकरे जगह प खूब महंगा रासायनिक खाद अंधाधुंध डला रहल बा। पेस्टीसाइड के बेहिसाब इस्तेमाल से पर्यावरण प खतरा बढ़त जा रहल बा।
ई गीत हमनी के खेती किसानी के निकट अतीत के प्रकाश में ले आ रहल बा। गांव,बादर आ सिवान के आपसी रिश्ता के व्याख्या करत बा।
ओम धीरज के एगो गीत
ई नवगीत ओम धीरज जी के भोजपुरी गीत संग्रह 'रेता पड़ल हिया में' संकलित बा। ओम जी हिंदी आ भोजपुरी में गीत लेखन में सक्रिय बाड़न।
ऊ उत्तर प्रदेश शासन के वरिष्ठ पीसीएस अधिकारी रहलें। सेवामुक्त होके बनारस में रह रहल बाड़न।
बचपन के खेलगीत 'ओक्का बोक्का तीन तड़ोका' के तर्ज प रचल एह गीत में ऊ का कहल चाहत बाड़न, बूझे के जरूरत बा। खेलगीत के राजारानी अब नइखन आवे वाला। उनकर समय बीत गइल। ओम जी कहत बाड़न कि 'कब तक खेलब खेल!' बात बहुत इशारा इशारा में कहल गइल बा। केहू के छुट्टा सांढ अस विचरे के आजादी आ केहू के नाक में नथेल जइसन स्थिति आज देखे के मिल रहल बा।
विजेंद्र अनिल आ हरीन्द्र हिमकर भी खेलगीत के तर्ज प गीत लिखले बाड़न।
ओम जी प बात होई आगे। अबहीं ई गीत देखल जाए।
तीन तलक्का
ओक्का बोक्का
तीन तलक्का
कब तक खेलबा खेल!
सुना पंच क बात खलीफा
मत डांटा खरभान,
उहैं झंखी जेकर बाटे
धुर खाले खरिहान
लइया लाची
चन्नन काटी
कब तक पेरबा तेल!
अब ना अइहैं राजा रानी
पोखर नाहिं खोदइहैं
नाहीं ओकरी आरी पासी
इमली पेड़ लगइहैं
कब तक फेंकबा
राम क डंडा
लेके हाथ गुलाल!
अक्कड़ बक्कड़ छोड़ तमाशा
सीधे बंबे बोल
बंद केवाड़ी सोलह आना
तब्बो खिड़की खोल
केहु के छुट्टा सांढ बनइबा
केहु के नाथ नकेल!
कब तक खेलबा खेल!
सम्पर्क
मोबाइल : 09801326311


c: text/html

text:
जबसे यूपी का हाथरस में देश विरोधी गिरोहन के एगो मौका लउकल बा तबसे देश विरोधी गिरोह पूरा ताकत झोंक दिहले बाड़ें एह मामला पर आग लगावे खातिर.
बाकिर देश आ खास क के यूपी के लोग एह देश विरोधी-अपराधी-मजहबी साजिश के बढ़िया से जान ले लें बाड़ें जवना चलते ईहो साजिश तार-तार होखे जा रहल बा.
सोशल मीडिया पर आम चरचा बा कि जबसे योगी सरकार माफिया गिरोहन पर आपन अंकुशा कसल शुरु कइले बिया तबसे ई लोग बेचैन बा. अब हाथरस मामिला में कहल जात बा कि कुछ भाँड़ मीडिया चैनलन आ ओकरा पत्तलकारन के करीब सौ करोड़ रुपिया के फंडिंग कइल गइल बा. एही चलते ई मीडिया वाले बेमतलब बवाल करे में लागल बाड़ें. एगो ऑडियो सामने आइल बा जवना में अइसने एगो खबरंडी लइकी के भाई के सिखावत बिया कि ओकरा बतावल तरीका से बयाल देव त ओकरा के पचास लाख रुपिया मिल सकेला.
सुने में त इहो आवत बा कि योगी सरकार अइसनका कुछ पत्तलकारन का खिलाफ रासुका लगावे के तइयारी करत बिया.
दुख के बात बा कि देश विरोधी गिरोहन के साजिश का बहकावा में आ के कई एक बेवकूफ हिन्दुओ ओहनिए के भासा बोले लागल बाड़ें. अइसनका लोग के अपना निजी छवि के चिन्ता रहेला आ ना चाहसु कि उनुका के केहू पक्षपाती मानो-कहो.
समय के माँग बा कि अपना निजी लाभ-हानि के चिन्ता कइला बिना राष्ट्र के चिन्ता करीं आ चालबाजन के चाल समुझे के कोशिश करीं.
अगर दलित हिन्दू लइकी के बलात्कार के मुद्दा बनावे के बा त बलरामपुर के दलित हिन्दू लइकी के का अपराध बा कि ओकरा ला केहू नइखे बोलत. कांग्रेस शासित राज्यन में भा गैर हिन्दू बलात्कारियन के सह दीहल जा रहल बा. अगर आरोपी मुसलमान बा त ना त मीडिया ओकर नाम ली ना ई देश विरोधी गिरोह. एह बाति के समुझे के कोशिश करीं.
गलत हर हाल में गलते रही. विशेष परिस्थिति आ विशेष समुदाय के अपराधी होखला का चलते ओकरा के सही मानल भा छोट सामान्य घटना बनावे-बतलावे के कोशिश चालबाजी कहाई. चालबाजन के चाल में फँसला के जरुरत नइखे.
14 total views, 3 views today

robotstxt: allowed

filter: keep


text:
आजु काल्ह समाचार पत्र उठा के देखी त लगभग हर दिन साइबर ठगी से संबंधित मामला देखे अउर पढ़े के मिल जाई । जवना के आतंकी हमला भी मानल जा सकत बा ।
आज के अत्याधुनिक तकनीकी युग में लोग आपन जीवन के सरल बनावे खातिर कईगो उपकरण के प्रयोग करत बा लोग । दुनिया भर में लोग ऑनलाइन इंटरनेट के माध्यम से घर बईठल लोगन के निजी जानकारियन के चोरी करत बाड़न । जवना के साइबर अपराध कहल जाला।
वैश्वीकरण एकमात्र अइसन कारण बा, जेकरा से दुनिया भर के लोग, एक दोसरा से आसानी से जुड़ पावे में सक्षम हो गइल बाड़न। तकनीक के आसानी से उपलब्ध होखल आ ओकर लगातार उपयोग, लोगन के संवाद के तरीका आ जीवन के संचालन पर गहरा प्रभाव डालता बा।
साइबर अपराध एगो आपराधिक काम ह, जवन इंटरनेट के माध्यम से कंप्यूटर के उपकरण भा कवनो स्मार्ट उपकरणन के रूप में उपयोग कके यह काम के अंजाम दिहल जाला। हैकर आ अपराधीयन के लगे यह अपराध के करे के विभिन्न उद्देश्य होला। उ कवनो आदमी, कवनो संगठन आ सरकार के भी नुकसान पहुंचावे खातिर अईसन कर सकेलन।
पिछला कुछ सालन में जामताड़ा देश में साइबर अपराध खातिर कुख्यात हो गइल बा । कुछ सालन पहिले तक जामताड़ा में ज्यादा तर कच्चा मकान भा झोपड़ियां होत रहीस । अब कईगो आलीशान पक्का के मकान जगह लेले बाडिस, शहर फेल होत बुझात बा । एहिजा के साइबर अपराधियन नवजवानन में से कईगो के पास बहुत महंगा महंगा गाड़ी भी बाडिस । पिछला कुछ सालन में जामताड़ा के अपराधी सभ अपना देश के कईगो लोगन आ बड़ बड़ ऑफिसरन , मंत्रियन के ठगी के शिकार बनवले बाड़न । जामताड़ा से साइबर ठगी के शुरुआत 2013 से भईल । ओकर बाद से आज तक ई जगह दोसरो देशन में भी साइबर अपराध में अपना झंडा गाड़ चुकल बाड़न ।
जइसे मछली पकड़े खातिर कांटा में चारा लगाके नदी में बंसी डालल जाला आ चारा खाये के लालच में मछली कांटा में फँस जालिस । वसही फ़िशिंग भी हैकर्स द्वारा इन्टरनेट पर नकली वेबसाइट भा ईमेल के माध्यम से इन्टरनेट यूजर्स के साथ धोखेबाजी करके करेलन। जेहमे उ राउर निजी जानकारी के धोखेबाजी के माध्यम से चोरा के ओकर गलत उपयोग करेलन | और राउर खाते के सकेंड में खाली कर देवेलन । एह से सतर्क रही सावधान रही केकरो बहकावे में ना आई , सुरक्षित रही ।
सर्वाधिकार सुरक्षित ।
डॉ. उमेशजी ओझा


text:
भोजपुरी मेगा स्टार आ लोकप्रिय गायक मनोज तिवारी अब एगो नया संगीतमय रियलटी शो ‘भारत की शान’ के एंकरिंग करीहें. म्यूजिकल शो के सशक्त पहचान बन चुकल गजेन्द्र सिंह क कंपनी साई बाबा टेलीफिल्म्स एकर निर्माण करत बिया. शो के प्रसारण दूरदर्शन पर 23 अप्रैल से हर सोमार आ मंगल क रात साढ़े नौ बजे से होखल करी.
देश के कोना-कोना से आइल संगीत प्रतिभा के हौसला अफजाई मनोज तिवारी करीहन त गायिका उषा उलुण आ इस्माइल दरबार ओह लोग के मूल्यांकन करीहें. एह शो में महानगर आ गै़र महानगरीय प्रतिभा का बीचे मुकाबला होखी.
गौरतलब बा कि मनोज तिवारी के एंकरिंग वाला भोजपुरी शो ‘सुरों का महासंग्राम’ महुआ टीवी पर धमाल मचवले बा. एहसे पहिले मनोज तिवारी संचालित ‘चक दे बच्चे’, ‘फोक जलवा’, ‘सुर संग्राम’, ‘नहले पे दहला’, ‘चक दे बच्चे शहर दी कुड़ियां’, ‘गली दे मुंडे’ जइसन शो लोकप्रिय रहल बाड़ी सँ. ‘फोक जलवा’ से संगीतमय शो क शुरुआत के श्रेयो मनोजे तिवारी क जाला. उनुके बदौलत ‘सुरों का महासंग्राम’ के जबरदस्त टी.आर.पी. मिलत बा. एकरा टीआरपी से हिंदी के बड़हनो चैनलन के शिकस्त मिलला से साफ हो जात बा कि भोजपुरिया दर्शक मनोज तिवारी के कुशल सचालपन पर फिदा बाड़े.
(शशिकांत सिहं के रपट)
22 total views, 2 views today


text:
रीगा : थाना क्षेत्र के सोनार गांव अंबिकापुर टोला के चौड़ में एक युवक की शव…
Tag: Award
बैरगनिया नगर परिषद के द्वारा भारी लापरवाही, कचड़ा का अंबार
बैरगनिया : स्थानीय नगर परिषद के वार्ड नं 12 में जौहरी मल उच्च विद्यालय का आवासीय…
कागज का बंडल थमा कर ठगों ने ठगी की घटना को दिया अंजाम
रीगा थाना क्षेत्र के रीगा मील चौक स्थित अलग-अलग बैंकों से महिला समेत एक युवक से…
झारखंड के रांची में एमिनेंट साइंटिस्ट अवार्ड से सम्मानित हुए प्रो० डा० अनिल कुमार सिन्हा
सीतामढ़ी : एसएलके कालेज सीतामढी के प्राचार्य प्रो० डा० अनिल कुमार सिन्हा को आज झारखंड के…
रौशन इंडियन आइकन अवार्ड 2021 से सम्मानित
सीतामढ़ी : रीगा प्रथम पंचायत के श्रीरामपुर टोला के वार्ड नंबर 8 निवासी राम विनय सिंह…


text:
भोजपुरी
भोजपुरी भाषाई परिवार के स्तर प एगो इंडो-आर्य भाषा हीयऽ जवन मूल रूप से भारत के बिचिला गंगा के मैदान के कुछ हिस्सन में आ नेपाल के तराई वाला कुछ हिस्सन में बोलल जाला। भारत में ई भाषा मुख्य रूप से उत्तर प्रदेश के पूर्वांचल में, बिहार।[5] नेपाल के संबिधान एकरा ओहिजा के राष्ट्रभासा के दरजा दिहले बा।[6] ५.१ करोड़ के भासी के संगे, भोजपुरी भारत के आठवा आ नेपाल ने तीसरका सभ से बेसि बोले जाए वला भासा हऽ, आ दुनिया के सभ से बेसि बोले जाए वला मातृभासा सभ मे २६वा स्थान प बा आ दुनिया के सभ से बेसि बोले जाए वला भासा सभ मे ३३वा स्थान प बा।[7]
मूल क्षेत्र के अलावा भोजपुरी जाने-बुझे वाला लोगन के बिस्तार बिस्व के सगरी महादीप कुल पर बा। उत्तर परदेश मे सबसे जादा भोजपुरी बनारस,आजमगढ़,बलिया,जौनपुर आउर गोरखपुर मे बोलल जाला। जेन्ने-जेन्ने यूरोपियन कॉलोनी रहल अंग्रेज लोग उत्तरपरदेश आ बिहार से भारी संख्या में मजदूरी करे खातिर लोग के ले गइल जिनहन लोग के भाषा भोजपुरी रहे। एसियाइ देशन में मउरीसस सूरिनाम, गुयाना, त्रिनिदाद आ टोबैगो, फिजी नीयन देश प्रमुख बाड़ें जहाँ भोजपुरी प्रमुख भाषा के रूप में बोलल आ बुझल जाला, चाहे इहाँ भोजपुरी के मूल में अन्य भाषा सभ के तत्व मिल के नाया भाषा सभ के निर्माण भइल बा।
भारत के जनगणना आंकड़ा 2011 के अनुसार भारत में लगभग 5.1 करोड़ भोजपुरी बोले वाला लोग बा।[8] मय बिस्व में भोजपुरी जाने वाला लोगन के संख्या लगभग 7 करोड़ से जादे बा।[9] द टाइम्स ऑफ इंडिया के एगो लेखा में कहल गइल बा कि मय विश्व में भोजपुरी बोले वला 16 करोड़ लोग बाड़ान जे में से 8 करोड़ बिहार आउर 7 करोड़ उत्तर परदेश में रहे लें बाकी 1करोड़ लोग बचल बिश्व में रहे लें, उत्तर अमेरिका के भोजपुरी संगठन के भी कहनाम बा कि बिस्व में 18 करोड़ अमदी भोजपुरी बोले लें।[10][मुर्दा कड़ी] जनगणना आ हई बात में अंतर एह चलते हो सकेला की ढ़ेर लोग जनगणना में भोजपुरी के आपन माईभाषा ना लिखवावस।
नाँव[संपादन करीं]
भोजपुरिया चाहे भोजपुरी शब्द भोजपुर शब्द से बनल बा। 12वा शताब्दी मे उज्जैनिया राजपूत आ चेरो सभ के जुद्ध भइल, जेकर उज्जैनिया लोग जितल आ आपन राजधानी के नांव आपन पूर्वज राजा भोज के नांव प भोजपुर (राजा भोज के नगर) धइल। ग्रियर्सन इहाँ, शाहाबाद के उत्तरी-पच्छिमी हिस्सा में, एगो कसबा आ परगना बतवले बाडें जेकरा नाम प एह भाषा के नाम पड़ल। बड़का भोजपुर आ छोटका भोजपुर नांव के दु गो गाँव आजो बक्सर जिला मे बा आ ओहिजा नवरतन महल के खंडहरो बाटे। आगे चल के इहे भोजपुर शब्द पूरा आरा चाहे शाहाबाद के क्षेत्र बदे प्रयोग होखे लागल आ भोजपुरिया चाहे भोजपुरी बिसेसन के एहिजा के लोग आ भासा ला प्रयोग होखे लागल। भोजपुरी छोड़ के एह भासा के अउरो सभ नांव रहे, जइसे मुगल सेना मे भोजपुरिया लोग के बक्सरिया कहल जात रहे। बनारस मे एकरा बनारसी आ अवध मे पूरबी कहल जात रहे। बंगाल मे देसवाली चाहे पछिमी कहल जाला। भारत के बहार सूरीनाम मे एकरा सरनामी हिंदुस्तानी आ कराबिआई देसन मे कैरीबियन हिंदुस्तानी कहल जाला।
पैदाइश[संपादन करीं]
बिद्वान लोग भोजपुरी भाषा के पैदाइश मागधी अपभ्रंस से मानें लें।[11] हवलदार त्रिपाठी के कहनाम बा कि भोजपुरी संस्कृते से निकलल हवे।[12] भोलानाथ तिवारी एकर उतपत्ति संस्कृत-प्राकृत से मागधी अपभ्रंस, आ मागधी अपभ्रंस से बिहारी भासा सभ (जे में भोजपुरी भी सामिल कइल जाले) बतवले बाड़ें।[13]
भोजपुरी पर पच्छिमी बोली सभ के प्रभाव भी पाइल गइल बाटे।[14] बाद के समय में एह में हिंदी-उर्दू के परभाव भी देखे के मिले ला आ फारसी के शब्द भी एतना स्वाभाविक रूप से घुल मिल गइल बाडेन कि ऊ भोजपुरिहा बेकति खातिर बिदेसी ना लागेलें। साथे-साथे अंगरेजी के शब्द भी देसी उच्चारण के साथ अब भोजपुरी में बहुत पावल जालें जेवन एह भाषा के शब्द-ग्राहकता के प्रबल प्रमाण बा।
भूगोलीय बिस्तार[संपादन करीं]
भूगोलीय बर्गीकरण[संपादन करीं]
भूगोलीय वर्गीकरण में उत्तर भारत क लगभग सगरी भाषा कुल इंडो-यूरोपियन परिवार के इंडो-ईरानियन समूह के भाषा ठहरेलीं। ग्रियर्सन महोदय भारतीय भाषा सभ के अंतरंग आ बहिरंग, दू तरह की बिसेसता की आधार, प अलग-अलग श्रेणी में बँटलें जेवना में बहिरंग की आधार पर ऊ भारतीय भाषा सभ के तीन गो प्रमुख शाखा स्वीकार कइलें:
- उत्तर पच्छिमी शाखा,
- दक्खिनी शाखा, अउरी
- पूरबी
एह में अन्तिम शाखा के अन्तर्गत उड़िया, असमिया, बंगाली अउरी बिहारी भाषा सभ के गणना कइल जाला। बिहारी में मैथिली, मगही अउरी भोजपुरी — ई तीन गो क्षेत्रीय भाषा बाड़ी। क्षेत्रविस्तार अउरी भाषाभाषी लोगन की संख्या की आधार पर भोजपुरी अपनी बहिन मैथिली अउरी मगही से बड़ ठहरेले।
क्षेत्र[संपादन करीं]
भोजपुरी मुख्य रूप से उत्तर प्रदेश के पूर्वी जिला कुल अउर बिहार राज्य के पछिमही जिला कुल में बोलल जाला। उत्तर परदेश के वाराणसी, मिर्जापुर, गाजीपुर, बलिया, जौनपुर, गोरखपुर, देवरिया, आजमगढ़, बस्ती, सिद्धार्थ नगर आदि जिला के रहेवाला आ बिहार राज्य के पुरबी चम्पारण, पछिमी चम्पारण, गोपालगंज, पछिमी मुजफ्फरपुर, सिवान, सारण, आरा, बक्सर, कैमूर आ रोहतास जिला के रहनिहार लोग के माईभाषा भोजपुरी हवे। एकरा अलावें कलकत्ता नगर में, बंगाल के "चटकल" में आ आसाम राज्य के चाय बगान में आ बंबई के अंधेरी-जोगेश्वरी नियन जगह में लाखन के संख्या में भोजपुरी भाषी लोग रहेलें।अतने ना, मारिशस, फिजी, ट्रिनीडाड, केनिया, नैरोबी, ब्रिटिश गायना, दक्खिन अफ्रीका, बर्मा (टांगू जिला) ई सब देश कुल में बड़ संख्या में भोजपुरिया लोग मिलेले।
भारत आ नेपाल के मूल भोजपुरी क्षेत्र के जिलावार बिस्तार:
बोली[संपादन करीं]
- आदर्श भोजपुरी
- पच्छिमी भोजपुरी
- अन्य दू उपबोलि (सब डाइलेक्ट्स) "मधेसी" आ "थारु" के नाम से प्रसिद्ध बा |
आदर्श भोजपुरी[संपादन करीं]
जेकरा के ग्रियर्सन स्टैंडर्ड भोजपुरी कहलेबाड़े ऊ मुख्य रूप से बिहार राज्य के आरा जिला आ उत्तर प्रदेश के बलिया, गाजीपुर जिला के पूर्वी भाग आघाघरा (सरयू) आ गंडक के दोआब में बोलल जाले। ई लम्बा भूभाग में फैलल बा। एकरा में ढ़ेर स्थानीय विशेषता मिलेला। जहाँ शाहाबाद, बलिया आ गाजीपुर आदि दक्षिणी जिला में "ड़" के प्रयोग होला ओहिजे उत्तरी जिला में "ट" के प्रयोग होला। एह प्रकार उत्तरी आदर्श भोजपुरी में जहाँ "बाटे" के प्रयोग होला ओहिजे दक्षिणी आदर्श भोजपुरी में "बाड़े"के प्रयोग होला। गोरखपुर के भोजपुरी में "मोहन घर में बाटें" कहल जाला लेकिन बलिया में "मोहन घर में बाड़ें" कहल जाला। पूर्वी गोरखपुर के भाषा को 'गोरखपुरी' कहल जाला लेकिन पश्चिमी गोरखपुर आ बस्ती जिला के भाषा के "सरवरिया" कहल जाला। "सरवरिया" शब्द "सरुआर" से निकल बा जवन "सरयूपार" के अपभ्रंश रूप ह। "सरवरिया" और गोरखपुरी के शब्द — विशेषत: संज्ञा शब्द-के प्रयोग में भिन्नता मिलेला बलिया (उत्तर प्रदेश) और सारन (बिहार) इ दुनो जिला में 'आदर्श भोजपुरी' बोलल जाला। लेकिन कुछ शब्द के उच्चारण में तनी अन्तर बा। सारन के लोग "ड" का उच्चारण "र" करेले। जहाँ बलिया निवासी "घोड़ागाड़ी आवत बा" कहेले, ओहिजे छपरा या सारन का निवासी "घोरागारी आवत बा" कहिहें। आदर्श भोजपुरी के एकदम निरखत रूप बलियाँ आ आरा में बोलल जाला।
पच्छिमी भोजपुरी[संपादन करीं]
जौनपुर, आजमगढ़, बनारस, गाजीपुर के पच्छिमी हिस्सा आ मिर्जापुर में बोलल जाले। बनारसी भोजपुरी के एगो नीक उदाहरण बा:
- हम खरमिटाव कइली हा रहिला चबाय के।
- भेंवल धरल बा दूध में खाजा तोरे बदे।।
- जानीला आजकल में झनाझन चली रजा।
- लाठी, लोहाँगी, खंजर और बिछुआ तोरे बदे।। (तेग अली-बदमाश दपर्ण)
लिखाई[संपादन करीं]
कैथी लिखाई[संपादन करीं]
पहिले के समय में उत्तर भारत में उत्तर पश्चिमी इलाका, अवध आ भोजपुरी क्षेत्र में आ नेपाल के मधेस क्षेत्र में आम चलन में कैथी लिखाई के इस्तमाल होखे। एह लिपि में कानूनी दस्तावेज, प्रशासनिक कामकाज के ब्यौरा आ निजी दस्तावेज लिखल जायँ।[15] भोजपुरी लिखे खातिर भी एही के इस्तमाल होखे।
कैथी लिखाई बायें से दाहिने लिखल जाले।[16] ई आबूगीडा नियन लिखाई हवे। एह में व्यंजन में स्वर के चीन्हा मिला के लिखल जालें। स्वर के अक्षर सभ के अलग से भी लिखल जा सके ला। स्वर के चीन्हा व्यंजन अक्षर के ऊपर, नीचे आगे आ पाछे (अलग-अलग स्वर अनुसार) लागे लें। कैथी लिपि के एक ठो खासियत हवे कि एह में उपर के पड़ी पाई ना लागे ला।[17]
बिहार में जमीन के खतियान के रिकार्ड पुरान समय से कैथी लिखाई में बा। आ अभिन ले इनहन के पढ़े खातिर कैथी के जानकार लोग के जरूरत पड़े ला।[18] वर्तमान में एह लिखाई के बस इहे महत्व रहि गइल बाटे आ बतावल जात बा कि एकरा जानकार लोग के कमी से काफी दिक्कत भी हो रहल बाटे। हाल में कैथी लिपि सिखावे खातिर कुछ कोसिस भइल बा।[19]
देवनागरी लिखाई[संपादन करीं]
साहित्य[संपादन करीं]
भोजपुरी साहित्य में अइसन सगरी साहित्य के रखल जाला जवन भोजपुरी भाषा में रचल गइल बाटे। गोरखनाथ, कबीरदास आ दरिया साहेब नियर संत लोगन के बानी से सुरुआत हो के भिखारी ठाकुर आ राहुल सांकृत्यायन के रचना से होत भोजपुरी साहित्य के बिकास आज कबिता, कहानी, उपन्यास आ ब्लॉग लेखन ले पहुँच गइल बाटे। आधुनिक काल के सुरुआत में पाण्डेय कपिल, रामजी राय, भोलानाथ गहमरी नियर लोगन के रचना से वर्तमान साहित्य के रीढ़ मजबूत भइल बा।
भोजपुरी भाषा आ साहित्य के इतिहास लिखे वाला लोगन में ग्रियर्सन, राहुल बाबा से ले के उदय नारायण तिवारी, कृष्णदेव उपाध्याय, हवलदार तिवारी आ तैयब हुसैन 'पीड़ित' नियर बिद्वान लोगन के योगदान बा।[20] अर्जुन तिवारी के लिखल एकरा साहित्य के इतिहास भोजपुरी भाषा में मौजूद बा।
मीडिया[संपादन करीं]
सिनेमा[संपादन करीं]
भोजपुरी भाषा में बने वाला फिलिम सभ के भोजपुरी सिनेमा के रूप में जानल जाला। पहिली भोजपुरी फिलिम विश्वनाथ शाहाबादी के गंगा मइया तोहें पियरी चढ़इबों रहे जेवन 1963 में रिलीज भइल रहे।[21] अस्सी के दशक में कई ठे उल्लेख जोग भोजपुरी फिलिम रिलीज भइली जिनहन में बिटिया भइल सयान, चंदवा के ताके चकोर, हमार भौजी, गंगा किनारे मोरा गाँव, आ सम्पूर्ण तीर्थ यात्रा। पुराना समय में भोजपुरी फिलिम बनावे के काम भी बंबई में भोहोखत रहे आ ई बॉलीवुड के एक ठो हिस्सा के रूप में बनावल जायँ। हालाँकि, अब एह फिलिम सभ के निर्माण भोजपुरी इलाका में भी हो रहल बा आ गोरखपुर, बनारस आ पटना नियन छोट शहर भी एह इंडस्ट्री के हिस्सा बन चुकल बाड़ें।
भोजपुरी फिलिम के मुख्य दर्शक समूह पूरबी उत्तर प्रदेश, बिहार, झारखंड आ नेपाल के मधेस इलाका में बा लोग जेन्ने के ई भाषा हवे। एकरे अलावा आउर सभ नगर में रहे वाला भोजपुरी भाषी लोग बा। एही चलते भोजपुरी सिनेमा के दर्शक यूरोप आ अमेरिकी देस सभ में भी बा आ सूरीनाम नियरन देस सभ में भी जेन्ने भोजपुरी बोलल जाले।[21]
मानवाधिकारन के घोषणा[संपादन करीं]
सन्यक्त राष्ट्र संघ देने से मानवाधिकारन के घोषणा बिस्व के 154 भाषा में कईल गइल बा, जे मे भोजपुरी आउर सूरीनामी हिन्दुस्तानी बा। सूरीनामी हिन्दुस्तानी भाषा सूरीनाम में बोलल जाला, ई एकदम भोजपुरिए नीयन हऽ खाली एकरा रोमन लिपि में लिखल जाला। संयुक्त राष्ट्र संघ देने से कईल मानवाधिकारन के घोषणा के पहिला अनुच्छेद भोजपुरी में नीचे लिखल बा[22]:
अनुच्छेद 1: सबहि लोकानि आजादे जन्मेला आउर ओखिनियो के बराबर सम्मान आओर अधिकार प्राप्त हवे। ओखिनियो के पास समझ-बूझ आउर अंत:करण के आवाज होखता आओर हुनको के दोसरा के साथ भाईचारे के बेवहार करे के होखला।
अनुच्छेद 1: सभी मनुष्यों को गौरव और अधिकारों के मामले में जन्मजात स्वतन्त्रता और समानता प्राप्त हैं। उन्हें बुद्धि और अन्तरात्मा की देन प्राप्त है और परस्पर उन्हें भाईचारे के भाव से बर्ताव करना चाहिये।
संबिधनिया दर्जा के माँग[संपादन करीं]
भोजपुरी भाषा बोले वाला लोग बहुत लामा समय से एह भाषा के भारत में संबिधनिया भाषा के दर्जा देवे ला माँग कर रहल बाड़ें। कय बेरा ई बात संसद में उठावल जा चुकल बा।[23] कइयन बेर एकरा ला धरना-परदरसन कइल जा चुकल बाटे।
भारत के संबिधान में आठवा अनुसूची में बर्तमान में कुल 22 गो भाषा दर्ज बाड़ी। जबकि एह में भोजपुरी नइखे। एह चलते भारत में भोजपुरी भाषा के आधिकारिक तौर पर भाषा ना मानल जाला बलुक एकरा के हिंदी के बोली मानल जाला। भोजपुरी के भाषा ना माने के कारण के रूप में हिंदी के साम्राज्यवाद[24][25] आ हिंदी भाषी लोग के संख्या बढ़ा-चढ़ा के देखावे के कोशिश मानल जाला, जबकि हिंदी के वकालत करे वाला लोग भोजपुरी के भाषा के दर्जा देवे के माँग के हिंदी के अबर करे खातिर षडयंत्र माने ला अ एकर बिरोध करे ला।[26]
मार्च 2017 में राज्यसभा में एह मुद्दा के जदयू के नेता अनवर अंसारी उठवलें आ ई कहलें की देस भर में प्राथमिक शिक्षा खातिर लइकन के महतारी भाषा के इस्तमाल होखे के चाहीं।[23][27] हालाँकि, ई पहिला बेर नइखे आ एकरा पहिलहुं भोजपुरी के आठवा अनुसूची में शामिल करे के माँग कइल जा चुकल बाटे।[28]
इहो देखल जाय[संपादन करीं]
संदर्भ[संपादन करीं]
- ↑ Sudhir Kumar Mishra (22 मार्च 2018). "Bhojpuri, 3 more to get official tag". The Telegraph. Archived from the original on 22 मार्च 2018.
- ↑ "Abstract of speakers' strength of languages and mother tongues – 2001". censusindia.gov.in (in English). Office of the Registrar General & Census Commissioner, India. Retrieved 2 जनवरी 2022.
{{cite web}}: CS1 maint: url-status (link)
- ↑ "Bhojpuri Language Resource". UNT Digital Library (in English). Retrieved 2 जनवरी 2022.
- ↑ Nordhoff, Sebastian; Hammarström, Harald; Forkel, Robert; Haspelmath, Martin, eds. (2013). "Bhojpuric". Glottolog 2.2. Leipzig: Max Planck Institute for Evolutionary Anthropology.
{{cite book}}: Invalid
|display-editors=4(help); Unknown parameter
|chapterurl=ignored (help)
- ↑ "Nepal - Maps" (in English). Ethnologue. Retrieved 2016-10-18.
- ↑ Nepali Constitution 2015 Archived 2016-03-04वेबैक मशीन पर . PDF
- ↑ "Summary by language size". Ethnologue (in English). Retrieved 2021-05-15. For items below #20, see individual Ethnologue entry for each language.
- ↑ "Census of India: Abstract of speakers' strength of languages and mother tongues –2001". Censusindia.gov.in. Retrieved 2016-10-18.
- ↑ "Bhojpuri" (in English). Ethnologue. Retrieved 2016-10-18.
- ↑ http://www.bhojpuri.us
- ↑ वाजपेयी, आचार्य किशोरीदास. हिंदी शब्दानुशासन. बनारस: नागरी प्रचारिणी सभा.
- ↑ त्रिपाठी, हवलदार. व्युत्पत्ति मूलक भोजपुरी की धातु और क्रियाएं.
- ↑ भोलानाथ तिवारी. हिंदी भाषा का इतिहास. दिल्ली: वाणी प्रकाशन. pp. 107–.
- ↑ रामविलास शर्मा (1 सितंबर 2008). भरत के प्राचीन भाषा परिवार और हिंदी (भाग-1). राजकमल प्रकाशन. pp. 189–. ISBN 978-81-267-0352-4.
- ↑ King, Christopher R. 1995. One Language, Two Scripts: The Hindi Movement in Nineteenth Century North India. New York: Oxford University Press.
- ↑ Akira Nakanishi (1990). Writing Systems of the World. Tuttle Publishing. pp. 68–. ISBN 978-0-8048-1654-0.
- ↑ Saroja Agravāla (2004). Hindī ke janajātimūlaka upanyāsoṃ kī samājaśāstrīya cetanā aura usakā aupanyāsika pratiphalana. Star Publications. pp. 115–. ISBN 978-81-85244-86-0.
- ↑ Khabar, Prabhat (2016-05-12). "ढूंढ़ने से भी जिले में नहीं मिल रहे कैथी लिपि के अनुवादक". Prabhatkhabar.com. Retrieved 2016-11-20.
- ↑ "कैथी लिपि का प्रशिक्षण शिविर 11 जुलाई से". Bhaskar.com. 2015-07-02. Retrieved 2016-11-20.
- ↑ तिवारी 2014, pp. 25–35.
- ↑ 21.0 21.1 खांडेकर, विनीता कोहली (24 जून 2010). "Regional pride" [क्षेत्रीय गरब]. बिजनेस स्टैंडर्ड. Retrieved 15 फरवरी 2017.
- ↑ United Nations Information Centre (1998). "Universal Declaration of Human Rights". archive.org. United Nations Information Centre, India.
Aadhiaai 1: Sab djanne aadjádi aur barabar paidaa bhailèn, iddjat aur hak mê. Ohi djanne ke lage sab ke samadj-boedj aur hierdaai hai aur doesare se sab soemmat sè, djaane-maane ke chaahin.
Article 1: All human beings are born free and equal in dignity and rights. They are endowed with reason and conscience and should act towards one another in a spirit of brotherhood.
{{cite web}}: CS1 maint: url-status (link)
- ↑ 23.0 23.1 "भोजपुरी को संविधान की आठवीं अनुसूची में शामिल करने की राज्यसभा में उठी मांग". Outlookhindi.com. 2017-03-16. Retrieved 2017-05-16.
- ↑ Professor T K Oommen (10 February 2004). Nation, Civil Society and Social Movements: Essays in Political Sociology. SAGE Publications. pp. 98–. ISBN 978-81-321-0394-3.
- ↑ Kapil Kapoor (1 January 1994). Language, Linguistics, and Literature, the Indian Perspective. Academic Foundation. pp. 103–. ISBN 978-81-7188-064-5.
- ↑ "Don't add Hindi dialects in Eighth Schedule, say academics". The Hindu. 2017-01-20. Retrieved 2017-05-16.
- ↑ "Include Bhojpuri in 8th Schedule of Constitution: JD(U) MP". Tribuneindia.com. 2017-03-16. Retrieved 2017-05-16.
- ↑ Share on FacebookShare on Twitter (2016-05-15). "Centre urged to include Bhojpuri in Eighth Schedule - Times of India". Timesofindia.indiatimes.com. Retrieved 2017-05-16.
{{cite web}}:
|author=has generic name (help)
स्रोत ग्रंथ[संपादन करीं]
- तिवारी, अर्जुन (2014). भोजपुरी साहित्य के इतिहास (पहिला ed.). बनारस: विश्वविद्यालय प्रकाशन, वाराणसी.


text:
बिहार राजद के लोकप्रिय नेता बबन यादव अब भोजपुरी फिलिम में अभिनय करत लउकीहें. माँ सोभारिया फिल्मस् के बैनर तले बनल फिलिम ‘सबसे बड़ा मुजरिम’ से बबन यादव भोजपुरी परदा पर इंट्री मारत बाड़ें. फिलिम में बबन के किरदार एगो भठियारा विधायक के बा. बबन एह फिलिम में ‘आशिकी’ फेम राहुल रॉय संगे दू-दू हाथ कइले बाड़न. साथही बबन यादव अभिनेत्री राखी त्रिपाठी का संगे ठुमका लगावतो नजर अइहें. फिलिम में राहुल राय, योगेन्द्र तिवारी, आनंद ओझा, राखी त्रिपाठी, काजल रघानी, लवी रोहतगी, दीप श्रेष्ठ आ बबन यादव के खास भूमिका बा.
लेखक-निर्देशक धीरज कुमार हउवें. फिलिम के पूरा शूटिंग पटना में भइल बा. निर्माता खुद बबन यादव हउवें. फिलिम एही महीना रिलीज होखे वाली बा.
(प्रशांत-निशांत)
43 total views, 2 views today


text:
फिलिम
फिलिम (अंगरेजी: Film) भोजपुरी में "चलचित्र" या "सिनेमा", अंगरेजी में "मूवी" ("Moovies") एगो अइसन चीज बा जेवन एक की बाद एक खींचल कय गो फोटो के हाली-हाली देखावे के चलते मूल दृश्य के दोबारा चलत-फिरत रूप में देखावे के काम करे ले। फ़िल्म (Film) वास्तव में उ रील के कहल जाला जवना पर कवनो चित्र चाहे चलचित्र अंकित होला, ई कैमरा में प्रयोग करे खाती प्रकाश के प्रति संबेदनशील पायस आदि पोतल कार्बन प्लास्टिक आदि के समिश्रण से बनल पातर लचकदार पट्टी नियन होला जवना प चित्र चाहे चलचित्र कैमरा से अंकित कइल जाला। एकरा पर तेज प्रकाश के किरण परला प चित्र आगे परदा प दिखाई देला। यदि एक निमेष (आदमी के एक बार आंखि झपके के समय) में 50 गो से ज्यादा चित्र एक साथ देखावल जाय त चित्र में चित्रित चरित्र गतिमान लउके लागि लोग मनोरंजन खाती एकरा के देखे जात रहन आ सामान्य बोल चाल के भाषा में फिलिम कहे लागले।
फिलिम के इतिहास[संपादन करीं]
आदम काल में मानव आपन छाया जल में देखि के समय बितावत रहे. कबो अपना चेहरा पर फेंड के पतई मिस के हरियर रग पोतत रहे त कबो जरल पतई के करिखा पोत के अपना के जल में निहारत रहे आ मनोरंजन करत रहे। आपन चेहरा देखे के चाहत आदमी के "सीसा" के खोज करे खाती प्रेरित कइलस।बतावल जाला की सीसा के खोज 2500 बरीस ई. पु. मेसोपोटामिया में बनल रहे लेकिन ई सब सीसा छोट आकर के रहे जवना के सीसा बनावे के प्रयास मात्र कहल जा सकत रहे। बाद में लगभग 1500 बरीस ई. पु. मिश्र में सीसा बने लागल रहे। फ़ोटो छवि बनावे में सक्षम पहिला हाली कैमरा से पहले ई 1827 में एगो करिआ कपडा ओढ़ाके एगो लकड़ी के डिब्बा के तल में एक फोटोग्राफिक प्लेट डाल के प्रयोग कइले रहन जवन Nicephore Niepce द्वारा आविष्कार कइल गइल रहे। एह प्रकार स्थिर चित्र खिचे के सुरुआत भइल रहे। बाद में एहि प्रक़र के कैमरा में डोरा बंधी के दौड़त घोडा के चित्र खिचे के प्रयाश कइल गइल ई प्रयास सफल भइल बाद में 1867 ई में अमेरिका में चलचित्र खिचे वाली मशीन जवना के नाम "जूपराक्सीस्कोप" रहे से गतिमान चित्र खिचल गइल रहे ओकरा बाद बहुत तेजी से यह क्षेत्र में बिकाश भइल जापान जर्मनी चाइना भारत चारु ओर बिभिन्न प्रकार के चलचित्र कैमरा और चलचित्र बनावे वाली कंपनी बाजार में आगइलस |1862 ई में सीसा के टुकड़ा प फोटो सटा के लेंस के सामने से चले वाला छोट मशीन बन गइल रहे। लोग हर पार्टी आदि में एकरा के देखत आ मनोरंजन करत रहे एकरा के "जादू के लालटेन "कहल जात रहे | John Ayrton एगो Thaumatrope नाम के यंत्र बनवले रहन जेकरा में घोडा आ धुड़सवार के चलत चित्र लउकत रहे। सन् 1885 में दू आदमी George-Eastman आ William H. Walker फिलिम के पहिला रील के बिकास कइले ई जिलेटिन पायस पायस के बनल रहे। बाद में स. 1902 में एहि रील के प्रयोग कईके "चन्द्र यात्रा " के फिलिम बनल रहे। फेन 1903 ई में निर्देशक तथा कैमरामैन Edwin S. Porter एगो ट्रेन डकैती के सच्चा घटना प आधारित 10 मिनट के चलचित्र बनवले रहन जवना के नाम रहे "ग्रेट ट्रैन रॉबरी"। 1905 में पहिला ब्यवसायिक फिलिम बनल जवना के नाम रहे 5 सेंट मूवीज़ थियेटर। एकरा बाद 1907 से बहुत अंगरेजी फिलिम बनली स। भारत में सं 1896 में पहिला Lumiere Brothers से बम्बई नाम के कला चित्रण भइल रहे। भारतीय सिनेमा में दादा साहेब (देवराम सखाराम भटवडेकर ) के प्रयास के अग्रगण्य मानल जाला। आज भी सिनेमा जगत में दादा एगो सम्मान के शब्द मानल जाला। सं 1897 में हीरालाल सेन द्वारा निर्देशित फिलिम "फारस के फूल " बहुत सफल मानल गइल।
प्रभाव[संपादन करीं]
फिलिम के महत्व
- नैतिक शिक्षा खाती
- स्वस्थ मनोरंज खाती
- कला के बिकाश खाती
- देश के अर्थ ब्यवस्था में उठान खाती
- बिदेशी मुद्रा के अध्यागमन खाती
- समाज में उचित सन्देश खाती
- इतिहास खाती
फिलिम के दुष्प्रभाव
- अनावश्यक फैसन प्रसार
- असामाजिक हत्या अपराध आदि के प्रसार
- नवयुवक में गलत शिक्षा के प्रसार
बाहरी कड़ी[संपादन करीं]
- Allmovie – Information on films: actors, directors, biographies, reviews, cast and production credits, box office sales, and other movie data.
- Film Site – Reviews of classic films
- Movies at DMOZ
- Rottentomatoes.com – Movie reviews, previews, forums, photos, cast info, and more.
- The Internet Movie Database (IMDb) – Information on current and historical films and cast listings.


text:
सर्वसंबंधित को सूचित किया जाता है कि रेलयात्रियों के सुविधाजनक आवागमन तथा अतिरिक्त भीडभाड की निकासी के लिए रेलवे दिनॉंक 01.09.2022 को न्यूजलपाईगुडी से पठानकोट तथा 04.09.2022 को डिब्रुगढ से पठानकोट कैंट के लिए स्पेशल रेलगाडियॉं (एकतरफा फेरा) का संचालन निम्नानुसार करेगी:-
05714 न्यूजलपाईगुडी-पठानकोट कैंट स्पेशल रेलगाड़ी वाया लखनऊ-मुरादाबाद (एक फेरा)
05714 न्यूजलपाईगुड़ी-पठानकोट कैंट स्पेशल रेलगाड़ी दिनॉंक 01.09.2022 को न्यूजलपाईगुड़ी से रात्रि 09.30 बजे प्रस्थान कर तीसरे दिन पूर्वाह्न 10.35 बजे पठानकोट कैंट पहुँचेगी । वातानुकूलित, शयनयान तथा सामान्य श्रेणी के डिब्बों वाली यह स्पेशल रेलगाड़ी मार्ग में किशनगंज, कटिहार जं0, कारागोला रोड, नौगछिया, खगडिया जं0, बेगुसराय, बरौनी जं0, समस्तीपुर, मुजफ्फरपुर, मोतिपुर, चकिया, बापूधाम मोतिहारी, सगौली, बेतियाह, नरकटियागंज, बाघा, सीसवा बाजार, कप्तानगंज जं0, गोरखपुर जं0, बस्ती, गोंडा जं0, लखनऊ, शाहजहांपुर, बरेली जं0, मुरादाबाद, लक्सर, रूड़की, सहारनपुर जं0, यमुनानगर जगाधरी, अम्बाला छावनी, लुधियाना जं0 और जलंधर छावनी स्टेशनों पर ठहरेगी ।
05912 डिब्रुगढ़-पठानकोट कैंट स्पेशल रेलगाड़ी वाया लखनऊ-मुरादाबाद (एक फेरा)
05912 डिब्रुगढ़-पठानकोट कैंट स्पेशल रेलगाड़ी दिनॉंक 04.09.2022 को डिब्रुगढ़ से सांय 06.00 बजे प्रस्थान कर तीसरे दिन सांय 06.45 बजे पठानकोट कैंट पहुँचेगी ।
वातानुकूलित, शयनयान और सामान्य श्रेणी के डिब्बों वाली यह स्पेशल रेलगाड़ी मार्ग में धेमाजी, नार्थ लखीमपुर, हरमुति, विश्वनाथ चारली, बांगापाड़ा नार्थ, न्यूमिसामारी, उदलगुड़ी, रंगिया, न्यू बोगोईगॉंव, कोकराझार, न्यूकूचबिहार, न्यूजलपाईगुड़ी, किशनगंज, बरसोई, कटिहार जं0, नौगछिया, ,खगडि़या, बरौनी जं0, हाज़ीपुर जं0, छपरा, सीवान, गोरखुपर जं0, गोंडा जं0, बाराबंकी जं0, लखनऊ, हरदोई, बरेली जं0, मुरादाबाद, रूड़की, सहारनपुर जं0, अम्बाला छावनी, लुधियाना जं0 और जलंधर छावनी स्टेशनों पर ठहरेगी ।
(दीपक कुमार)
मुख्य जनसम्पर्क अधिकारी


text:
भारत बन्द प्रभावी रहल
अब एकरा के नीमन कहीं भा बेजाँय भाजपा आ वामपंथी दल समेत सगरी गैर कांग्रेसी विपक्ष के बोलावल भारत बन्द आजु देश का अधिकतर हिस्सा में प्रभावी रहल. अलग अलग जगहा प्रदर्शन के नेतृत्व करत नीतिन गडकरी, राजनाथ सिंह, अरुण जेटली, शरद यादव, बृन्दा करात, ए बी वर्धन, डी राजा, मुख्तार नकवी समेत अनेके नेता लोग के गिरफ्तार कइल गइल. देश के कुछे हिस्सा अइसन रहल जहवाँ बन्द के असर ना पड़ल ना त कांग्रेस शासित महाराष्ट्र तक एह बन्द का चपेटा में आइल. कांग्रेसी मंत्री मुरली देवरा एह बन्द के आलोचन करत कहले बाड़न कि एह बन्द के कवनो जरुरत ना रहुवे.
नक्सली समस्या के समाधान में बरिसन लागी
केन्द्रीय गृह सचिव जी के पिल्लई नक्लस प्रभावित इलाका के दौरा पर निकलल बाड़न आ छत्तीसगढ़ के कांकेर जिला मुख्यालय में पत्रकारन से बतियावत कहले कि नक्लसी समस्या के समाधान में तीन साल से सात साल ले लाग सकेला. सुरक्षा बलन के होखे वाला नुकसान पर कहले कि नक्सली इलाका में घुस के ओकनी से लड़ाई लड़ल जात बा आ नक्सली अपना इलाका के फायदा उठावत बाड़े.
तालिबान केरल में चहुँपल
केरल में कई इलाका मुस्लिम बहुर हवे आ ओहिजा तालिबानी पैर पसारल शुरु कर दिहले बाड़न. अतवार का दिने एगो इसाई लेक्चरार के ओकरा गाड़ी से खींच के कुछ मुसलमान औकर दाहिना हाथ तलवार से काट दिहले आ ओह हाथ के लेके २०० मीटर दूर फेंक दिहले. ओह लेक्चरार पर आरोप बा कि ऊ इम्तिहान में प्रश्न पत्र बनावे में अइसन सवाल पुछले रहले जवना से पैगम्बर के अपमान भइल. बाद में ओह लेक्चरार के ससपेण्ड कर दिहल गइल रहे आ ओकरा पर मुकदमो चलत बा. एही बीचे उग्रवादी आपन काम कर बइठले.
जार्ज फर्नाण्डीज अपना मेहरारू का साथे रह सकेले
दिल्ली के एगो अदालत आजु जार्ज, उनका पत्नी लैला कबीर से जार्ज के दू गो भाई, एगो दुभाषिया, आ एगो पादरी का मौजूदगी में बात कइला का बाद कहलस कि कवनो कारण नइखे जवना से जार्ज के लैला से अलगा रहे के कहल जाव. जार्ज आ लैला पचीस साल से अलग अलग रहत रहुवे बाकिर जब जार्ज के तबियत खराब हो गइल त लैला आ के जबरिया जार्ज के अपना कब्जा में ले लिहली काहे कि उनकर नजर जार्ज के संपत्ति पर बा, जार्ज के भाई लोग के इहे आरोप बा. ऊ लोग चाहत बा कि जार्ज के बढ़िया से इलाज करावल जाव. अब कोर्ट इहो कहले बा कि भाई लोग चाहे त बीच बीच में भेंट कर सकेला.
सपा के पूर्व विधायक के गोली मार के हत्या
मऊ जिला के नत्थुपुर विधानसभा से सपा के विधायक रह चुकल कपिलदेव राय के काल्हु मझवारा बाजर में दिनदहाड़ै गोली मार के हत्या कर दिहल गइल. उनका गाड़ी के ड्राइवरो के मार दिहल गइल. बगल में मौजूद गोली चलला के आवाज सुनते भाग परइले. एह सब से नाराज लोग पुलिस का खिलाफ नारेबाजी करत सड़के पर धरना देबे लगले. पुलिस चहुँपल त ओकरा के पथराव करके भगा दिहलन. बाद में पुलिस पूरा ताकत से चहुँपल आ हालात पर काबू पवलसि.
बिहार में चुनाव से पहिले बड़हन तबादला
चार महीना बाद बिहार में चुनाव होखे वाला बा आ ओकरा से पहिले काल्हु बिहार सरकार अपना ३५ गो आईएएस आफिसरान के तबदला एने से ओने कर दिहलस. एह में कई गो जिलाधिकारी समेत, डिविजनल कमिश्नर, आ कुछ सचिव रैंक के आफिसरान शामिल बाड़े.
मानसून के आवे के उमेद बनल
पूर्वांचल समेत बिहार के बाकी इलाकन में मानसून के आवे के उमेद बनल बा. वइसे त मानसून के कई हफ्ता पहिलही चहुँप जाये के चाहत रहे बाकिर अब तीन दिन में चहुँप जाये के बात कहत बा मौसम विभाग. इहो कहले बा कि पिछला साल के जून महीना के मुकाबिले एह साल बरखा बेसी भइल बा. पिछला साल बिहार झारखण्ड में पचपन फीसदी कम बरखा भइल रहे आ यूपी में बयासी फीसदी. एह साल बिहार झारखण्ड में ई कमी ३० से ३८ फीसदी के रहल बा. एकरे पर ऊ कहानी बनल बा अरबा ज्यों का त्यों त कुनबा डूबा क्यूं?
नेपाल के राजनीतिक उहापोह अबहियो बरकरार बा
नेपाल के कम्यूनिष्ट प्रधानमंत्री माधव कुमार नेपाल कहत बाड़े कि ऊ एह भरोसा पर आपन इस्तीफा दिहले कि ओकरा बाद माओवादी देश का सेना में अपना गुर्गन के कमे बहाली पर संतुष्ट हो जइहे बाकिर इस्तीफा का बाद ओह लोग के बोली बदल गइल बा आ अब इहाँ तक कहे लागल बा लोग कि देश के पूरा सेने ओहि माओवादियन से बना लिहल जाव. माधव कुमार नेपाल के बहुमत के पूरा समर्थन मौजूद रहुवे तबो ऊ देश हित में आपन इस्तीफा दे दिहले.
सावधान, केहू ईमेल से रुपया नइखे नू बाँटत?
आजुकाल्हु तरह तरह के इमेल आवत बाड़ी सँ जवना में कबो रउरा नामे लाटरी खुल जात बा, कहीं केहू दोसरा के धन रउरा नामे करावे के बात करत बा. एक बेर बंसी का मुँह पर लगावल चारा पकड़नी कि बस शुरु हो जाई रउरा से धनदोहन के दौर शुरु हो जाई. भारत के रिजर्व बैंक एह खातिर देश में एगो सूचना अभियान चलावे जा रहल बा. अक्सरहाँ अइसनका धोखेबाज जवना खाता में रउरा से रुपिया जमा करवइहें उहो वइसने कवनो शिकार के होखी जेकरा के तनी मनी रुपिया दे के ओकरा खाता के इस्तेमाल कर ले ले सँ आ बाद में ऊ बेचारा कानून का गिरफ्त में आ जाला.
खेल का दुनिया से
विम्बलडन में मिश्र युगल मैच में भारत के लिएण्डर पेस आ जिम्बाब्वे के कारा ब्लैक के जोड़ी फाइनल जीत लिहले बा. एह जीत का साथै पेस बारह गो ग्रैण्डस्लैम जीत लिहले. भूपति का खाता में एगारहे गो ग्रैण्ड स्लैम बा. फीफा वर्ल्ड कप का पहिलका सेमीफाइनल में मंगल का दिने नीदरलैण्ड के मुकाबिला उरुग्वे से होखे जा रहल बा. कवनो टीम दोसरा के कमजोर समुझे के गलती ना कर सके. टूर्नामेंट में उरुग्वे अपना झूझारु खेल के छाप छोड़ले बा जबकि नीदरलैण्ड कप के सबसे बड़ दावेदार ब्राजील के हरा के सेमीफाइनल में चहुँपल बा.
110 total views, 10 views today


text:
लखनऊ। उत्तर प्रदेश की 11 सीटों पर हुए उपचुनाव को लेकर मतगणना जारी है। सात सीटों पर बीजेपी आगे चल रही है। जिसमें लखनऊ की कैंट, अलीगढ़ की इगलास, बहराइच की बलहा, प्रतापगढ़, चित्रकूट की मानिकपुर, कानपुर की गोविंद नगर, मऊ की घोसी सीट रामपुर से आजम खां की पत्नी तंजीन और बाराबंकी से सपा आगे है। वहीं बसपा आंबेडकरनगर की जलालपुर सीट और सहारनपुर की गंगोह सीट से कांग्रेस आगे चल रही है।
भाजपा-आगे
लखनऊ की कैंट सीट
अलीगढ़ की इगलास सीट
बहराइच की बलहा सीट
प्रतापगढ़ की प्रतापगढ़ सीट
चित्रकूट की मानिकपुर सीट
कानपुर की गोविंद नगर सीट
मऊ की घोसी
सपा-आगे
बाराबंकी की जैदपुर सीट
रामपुर की रामपुर सीट
बसपा-आगे
आंबेडकरनगर की जलालपुर सीट
कांग्रेस-आगे
सहारनपुर की गंगोह सीट


text:
१ वाल्मीकिनगर से जदयू के राजेश सिंह राजद के मुकेश कुमार कुशवाहा के १४६७१ वोट से हरा दिहलें.
२ रामनगर से भाजपा के भागीरथी देवी कांग्रेस के नरेश राम के २९७८२ वोट से हरवली.
३ नरकटियागंज से भाजपा के सतीश चन्द्र दूबे कांग्रेस के आलोक प्रसाद वर्मा के २०२२८ वोट से हरवलें.
४ बगहा से जदयू के प्रभात रंजन सिंह राजद के राम प्रसाद यादव के ४९०५५ वोट से हरवलें.
५ लौरिया से निर्दलीय विनय बिहारी जदयू के प्रदीप सिंह के १०८८१ वोट से हरवलें.
६ नौतन से जदयू के मनोरमा प्रसाद लोजपा के नारायण प्रसाद के २२७६४ वोट से हरवली.
७ चनपटिया से भाजपा के चन्द्रमोहन राय बसपा के एजाज हुसेन के २३४१२ वोट से हरवलें.
८ बेतिया से भाजपा के रेणू देवी निर्दलीय अनिल कुमार झा के २८७८९ वोट से हरवली.
९ सिकटा से निर्दलीय दिलीप वर्मा जदयू के खुर्शीद फिरोज अहमद के ८७७९ से हरा दिहलें.
१० रक्सौल से भाजपा के डा॰ अजय कुमार सिंह लोजपा के राजनन्दन राय के १०११७ वोट से हरवली.
११ सुगौली से भाजपा के रामचन्द्र साहनी राजद के विजय प्रसाद गुप्ता के १२३७९ वोट से हरवलें.
१२ नरकटिया जदयू के श्याम बिहारी प्रसाद लोजपा के यास्मीन शबीर अली के ७६८८ वोट से हरा दिहलें.
१३ हरसिद्धि से भाजपा के कृष्णनन्दन पासवान राजद के सुरेन्द्र कुमार चन्द्र उर्फ सतीश पासवान के १८०६४ वोट से हरा दिहलें.
१४ गोविन्दगंज से जदयू के मीना देवी लोजपा के राजू तिवारी के ८४०५ वोट से हरा दिहली.
१५ केसरिया से भाजपा के सचिन्द्र प्रसाद सिह भाकपा के रामशरण प्रसाद यादव के ११६८३ वोट से हरा दिहलें.
१६ कल्यानपुर से जदयू के रजिया खातून राजद के मनोज कुमार यादव के १५४०२ वोट से हरा दिहली.
१७ पिपरा से जदयू के अवधेश प्रसाद कुशवाहा राजद कें सुबोध यादव के ११८८७ वोट से हरवलें.
१८ मधुबन से जदयू के शिवजी राय राजद के राणा रणधीर के १०१२२ वोट से हरा दिहलें.
१९ मोतिहारी से भाजपा के प्रमोद कुमार राजद के राजेश बबलू गुप्ता के २४५३० वोट से हरवलें.
२० चिरैया से भाजपा के अवनीश कुमार सिंह राजद के लक्ष्मीनारायण प्रसाद यादव के १४८२८ वोट से हरा दिहलें.
२१ ढाका से निर्दलीय पवन कुमार जायसवाल जदयू के फैसल रहमान के १६४९ वोट से हरवलें.
२२ शिवहर से जदयू के सर्फुद्दीन बसपा के प्रतिमा देवी के १६३१ वोट से हरवलें.
२३ रिगा से भाजपा के मोतीलाल प्रसाद कांग्रेस के अमित कुमार के २२३२७ वोट से हरा दिहलें.
२४ ब्नाहा से भाजपा के दिनकर राम लोजपा के ललिता देवी के १३२९२ वोट से हरवलें.
२५ परिहार से भाजपा के रामनरेश प्रसाद यादव राजद के डा॰ रामचन्द्र पूर्वे के ४२१८ वोट से हरवलें.
२६ सुरसण्ड से जदयू के शाहिद अली खान राजद के जयनन्दन प्रसाद यादव के ११८६ वोट से हरवलें.
२७ बाजपट्टी से जदयू के रंजू गीता राजद के मो॰ अनवारुल हक के ३४२० वोट से हरवलें.
२८ सीतामढ़ी से भाजपा के सुनिल कुमार पिन्टू लोजपा के राघवेन्द्र कुमार सिंह के ५२२१ वोट से हरवलें.
२९ रुन्नीसैदपुर से जदयू के गुड्डी देवी राजद के राम शत्रुघ्न राय के १०७५९ वोट से हरवलें.
३० बेलसण्ड से जदयू के सुनीता सिंह राजद के संजय कुमार गुप्ता के १९५८० वोट से हरवली.
३१ हरलाखी से जदयू के शालिग्राम यादव भाकपा के रामनरेश पाण्डेय के ६६५९ वोट से हरा दिहले.
३२ बेनीपट्टी से भाजपा के विनोद नारायण झा लोजपा के महेश चन्द्र सिंह के १२६४२ वोट से हरा दिहले.
३३ खजौली से भाजपा के अरुण शंकर प्रसाद राजद के सीताराम यादव के १०७१३ वोट से हरा दिहलें.
३४ बाबूबरही से राजद के उमाकान्त यादव जदयू के कपिलदेव कामत के ४९१३ वोट से हरवलें.
३५ बिस्फी से राजद के डा॰फैयाज अहमद जदयू के हरिभूषण ठाकुर के ९५०१ वोट से हरवलें.
३६ मधुबनी से भाजपा के रामदेव महतो राजद के नैयर आजम के ५८८ वोट से हरवलें.
३७ राजनगर से राजद के रामलखन राम रमन भाजपा के रामप्रीत पासवान के २४५९ वोट से हरवलें.
३८ झंझारपुर से जदयू के नीतीश मिश्रा राजद के जगत नारायन सिंह के २०६८१ वोट से हरवले.
३९ फुलपरास से जदयू के गुलजार देवी राजद के वीरेन्द्र कुमार चौधरी के १२३४४ वोट से हरा दिहली.
४० लौकहा से जदयू के हरि प्रसाद साह राजद के चित्तरंजन प्रसाद यादव के १७५६६ वोट से हरा दिहलें.
४१ निर्मली से जदयू के अनिरुद्ध प्रसाद यादव कांग्रेस के विजय कुमार गुप्ता के ४६०१० वोट से हरा दिहलें.
४२ पिपरा से जदयू के सुजाता देवी लोजपा के दीनबन्धु यादव कें १४६८६ वोट से हरा दिहली.
४३ सुपौल से जदयू के बिजेन्द्र प्रसाद यादव राजद के रविन्द्र कुमार रमन के १५४०० वोट से हरवलें.
४४ त्रिवेणीगंज से जदयू के आमला देवी लोजपा के अनन्त कुमार भारती के १९०२३ वोट से हरवली.
४५ छतरपुर से जदयू के नीरज कुमार सिंह राजद के अकील अहमद के २३७३० वोट से हरवलें.
४६ नरपतगंज से भाजपा के देवन्ती यादव राजद के अनिल कुमार यादव के ६९३७ वोट से हरा दिहलें.
४७ रानीगंज से भाजपा के परमानन्द रिषिदेव राजद के शान्ति देवी के २३६५३ वोट से हरवली.
४८ फारबिसगंज से भाजपा के पदम पराग राय वेणु लोजपा के मायानन्द ठाकुर के २६८२७ वोट से हरा दिहलें.
४९ अररिया से लोजपा के जाकिर हुसेन कान भाजपा के नारायण कुमार झा के १८०६१ वोट से हरा दिहलें.
५० जोकीहाट से जदयू के सरफराज आलम निर्दलीय कोसर जिया के २५३३० से हरा दिहलें
५१ सिकटी से भाजपा के आनन्दी प्रसाद यादव लोजपा कें विजय कुमार मण्डल के ९८७४ वोट से हरवलें.
५२ बहादुरगंज से कांग्रेस के मो॰ तौसीफ आलम जदयू के मो॰ मसवर आलम के ३७९९ वोट से हरवलें.
५३ ठाकुरगंज से लोजपा के नौशाद आलम जदयू के गोपाल कुमार अग्रवाल के ६९६३ वोट से हरा दिहलें.
५४ किशनगंज कांग्रेस के डा॰ मो॰ जावेद भाजपा के स्वीटी सिंह कें २६४ वोट से हरवलें.
५५ कोचाधामन से राजद कें अख्तरुल इमान जदयू के मुजाहिद आलम के ९०२५ वोट से हरा दिहलें.
५६ अमौर से भाजपा के सबा जफर कांग्रेस के अब्दुल जलील मस्तान के १८८२८ वोट से हरा दिहलें.
५७ बैसी से भाजपा के संतोष कुमार कांग्रेस के नसर अहमद के ९२५० वोट से हरा दिहलें.
५८ कस्बा से कांग्रेस के मो॰ अफाक आलम भाजपा के प्रदीप कुमार दास के ४४५५ वोट से हरवलें.
५९ बनमनखी से भाजपा के कृष्ण कुमार ऋषि राजद के धर्मलाल ऋषि के ४४८९० से हरा दिहलें.
६० रुपौली से जदयू के बीमा भारती लोजपा के शंकर सिंह के ३७७१६ वोट से हरा दिहलें.
६१ धमदाहा से जदयू के लेसी सिंह कांग्रेस के इरशाद अहमद खान के ४४६९७ वोट से हरा दिहलें.
६२ पूर्णिया से भाजपा के राज किशोर केसरी कांग्रेस के रामचरित्र यादव के १५५९९ वोट से हरा दिहलें.
६३ कटिहार से भाजपा के तारकिशोर प्रसाद राजद के डा॰ रामप्रकाश महतो के २०६०७ वोट से हरा दिहलें.
६४ कदवा से भाजपा के भोला राय कांग्रेस के हिमराज सिंह के १८३६७ वोट से हरा दिहलें.
६५ बलरामपुर से निर्दलीय दुलाल चन्द्र गोस्वामी माले लिबरेशन के महबूब आलम के २७०४ वोट से हरा दिहलें.
६६ प्राणपुर से भाजपा के विनोद कुमार सिंह कांग्रेस के इसरत परवीन के ७१६ वोट से हरवलें.
६७ मनिहारी से जदयू के मनोहर प्रसाद सिंह कांग्रेस के गीता किस्कू के ४१६५ वोट से हरा दिहलें.
६८ बरारी से भाजपा के विभाष चन्द्र चौधरी कांग्रेस के मो॰ शकूर के २७१६८ वोट से हरवले.
६९ कोढ़ा से भाजपा के महेश पासवान कांग्रेस के सुनीता देवी के ५२४४४ वोट से हरा दिहलें.
७० आलमनगर से जदयू के नरेन्द्र यादव कांग्रेस के लवली आनन्द के ४२३४५ वोट से हरवलें.
७१ बिहारीगंज से जदयू के रेणू कुमारी राजद के प्रभास कुमार के ४९९९७ वोट से हरा दिहलें.
७२ सिंहेश्वर से जदयू के रमेश ऋषिदेव राजद के अमित कुमार भारती के १५१९६ वोट से हरा दिहलें.
७३ मधेपुरा से राजद के चन्द्रशेखर जदयू के डा॰ रमेन्द्र कुमार यादव के ११९४४ वोट से हरा दिहलें.
७४ सोनबरसा से जदयू के रत्नेश सदा लोजपा के सरिता देवी के ३१४४५ वोट से हरवलें.
७५ सहरसा से भाजपा के आलोकरंजन राजद के अरुण कुमार के ७९७९ वोट से हरा दिहलें.
७६ सिमरी बख्तियापुर से जदयू के डा॰ अरुण कुमार कांग्रेस के महबूब अली कैसर के १८८४२ वोट से हरवलें.
७७ महिषी से राजद के डा॰ अब्दुल गफूर जदयू के राज कुमार साह के १७१७ वोट से हरा दिहलें.
७८ कुशेश्वरस्थान से भाजपा के शशिभूषण हजारी लोजपा के रामचन्द्र पासवान के ५५१२ वोट से हरवलें.
७९ गोरा बौड़म से जदयू के डा॰ इजहार अहमद राजद के डा॰ महाबीर प्रसाद के १०६०२ वोट से हरवलें.
८० बेनीपुर से भाजपा के गोपालजी ठाकुर राजद के हरेकृष्ण यादव के १३९५७ वोट से हरा दिहलें.
८१ अलीनगर से राजद के अब्दुल बारी सिद्दिकी जदयू के प्रभाकर चौधरी के ४९८९ वोट से हरवलें.
८२ दरभंगा ग्रामीण से राजद के ललित कुमार यादव जदयू के अशरफ हुसेन के ३६७६ वोट से हरा दिहलें.
८३ दरभंगा से भाजपा के संजय सरावगी राजद के सुल्तान अहमद के २७५५४ वोट से हरवलें.
८४ हायाघाट से भाजपा के अमरनाथ गामी लोजपा के डा॰ शाहनवाज अहमद कैफी के ६०२५ वोट से हरा दिहलें.
८५ बहादुरपुर से जदयू के मदन साहनी राजद के हरिनन्दन यादव के ६४३ वोट से हरवलें.
८६ केवटी से भाजपा के अशोक कुमार यादव राजद के फराज फातमी के २९ वोट से हरा दिहलें.
८७ जाले से भाजपा के विजय कुमार मिश्रा राजद के रामनिवास प्रसाद के १६९४२ वोट से हरा दिहलें.
८८ गायघाट से भाजपा के वीणा देवी राजद के महेश्वर प्रसाद यादव के १५९८७ वोट से हरवलें.
८९ औराई से भाजपा के रामसूरत राय राजद के सुरेन्द्र कुमार के ११७४१ वोट से हरा दिहलें.
९० मीनापुर से जदयू के दिनेश प्रसाद राजद के राजीव कुमार उर्फ मुन्ना यादव के ५४०२ वोट से हरवलें.
९१ बोचहा से जदयू के रमई राम राजद के मुसाफिर पासवान के २४१२७ वोट से हरवलें.
९२ सकरा से जदयू के सुरेश चंचल राजद के लालबाबू राम के १३०४५ वोट से हरा दिहले.
९३ कुढ़नी से जदयू के मनोज कुमार सिंह लोजपा के बिजेन्द्र चौधरी के १५७० वोट से हरा दिहलें.
९४ मुजफ्फरपुर से भाजपा के सुरेश कुमार शर्मा लोजपा के मो॰ जमाल के ४६४३९ वोट से हरा दिहलें.
९५ कांटी से जदयू के अजीत कुमार राजद के मो॰ इजरायल के ८४१५ वोट से हरा दिहलें.
९६ बरुराज से राजद के ब्रजकिशोर सिंह जदयू के नन्द कुमार राय के १४३१७ वोट से हरवलें.
९७ पारु से भाजपा के अशोक कुमार सिंह राजद के मिथिलेश प्रसाद यादव के १९०२७ वोट से हरा दिहलें.
९८ साहिबगंज से जदयू के राजू कुमार सिंह राजद के रामविचार राय के ४९१६ वोट से हरवलें.
९९ बैकुन्ठपुर से जदयू के मनजीत कुमार सिंह राजद के देवदत्त प्रसाद के ३६५२४ वोट से हरा दिहलें.
१०० बरौली से भाजपा के रामप्रवेश राय राजद के नेमातुल्लाह के १०४१४ वोट से हरवलें.
१०१ गोपालगंज से भाजपा के सुभाष सिंह राजद के रियाजुल हक राजू के १५८९३ वोट से हरा दिहलें.
१०२ कुचायकोट से जदयू के अमरेन्द्र कुमार पाण्डेय राजद के आदित्य नारायण पाण्डे के १९५१८ वोट से हरा दिहलें.
१०३ भोरे से भाजपा के इंद्रदेव माँझी राजद के बच्चन दास के ४३५७० वोट से हरा दिहलें.
१०४ हथुआ से जदयू के रामसेवक सिंह राजद के राजेश कुमार सिंह के २२८४७ वोट से हरवलें.
१०५ सिवान से भाजपा के व्यासदेव प्रसाद राजद के अवध बिहारी चौधरी के १२५४१ वोट से हरा दिहलें.
१०६ जीरादेई से भाजपा के आशा देवी माले लिबरेशन के अमरजीत कुशवाहा के ८९२० वोट से हरा दिहली.
१०७ दरौली से भाजपा के रामायण माँझी माले लिबरेशन के सत्यदेव राम के ७००६ वोट से हरवलें.
१०८ रघुनाथपुर से भाजपा के विक्रम कुंवर माले लिबरेशन के अमरनाथ यादव के १५११२ वोट से हरवलें.
१०९ दुरौंधा से जदयू के जगमातो देवी राजद के विनोद कुमार सिंह के ३११३५ वोट से हरा दिहली.
११० बरहरिया से जदयू के श्यामबहादुर सिंह राजद के मो॰ मोबिन के २५१२१ वोट से हरा दिहलें.
१११ गोरेयाकोठी से भाजपा के भुमेन्द्र नारायण सिंह राजद के इन्द्रदेव प्रसाद के १४०२१ वोट से हरवलें.
११२ महाराजगंज से जदयू के दामोदर सिंह राजद के मानिक चंद राय के २०००० वोट से हरा दिहलें.
११३ एकमा से जदयू के मनोरंजन सिंह धूमल राजद के कामेश्वर कुमार सिंह के २९२०१ वोट से हरवलें.
११४ माँझी से जदयू के गौतम सिंह राजद के हेमनारायण सिंह के ७९०४ वोट से हरवलें.
११५ बनियापुर से राजद के केदारनाथ सिंह जदयू के वीरेन्द्र कुमार ओझा के ३५७५ वोट से हरा दिहलें.
११६ तरैया से भाजपा के जनक सिंह कांग्रेस के तारकेश्वर सिंह के ६९७० वोट से हरवलें.
११७ मढ़ौरा से राजद के जितेन्द्र कुमार राय जदयू के लालबाबू राय के ५६२४ वोट से हरवलें.
११८ छपरा से भाजपा के जनार्दन सिंह सिग्रीवाल राजद के प्रमेन्द्र रंजन सिंह के ३५८७१ वोट से हरवलें.
११९ गड़खा से भाजपा के ज्ञानचंद माँझी राजद के मुनेश्वर चौधरी के १७८७ वोट से हरवलें.
१२० अमनौर से जदयू के कृष्णा कुमार निर्दलीय सुनील कुमार के १०५१७ वोट से हरवलें.
१२१ परसा से जदयू के छोटेलाल राय राजद के चन्द्रिका राय के ४६८९ वोट से हरवलें.
१२२ सोनपुर से भाजपा के विनय कुमार सिंह राजद के राबड़ी देवी २०६८५ वोट से हरवलें.
१२३ हाजीपुर से भाजपा के नित्यानंद राय लोजपा के राजेन्द्र राय के १६६०९ वोट से हरवलें.
१२४ लालगंज से जदयू के अनु शु्क्ला निर्दलीय राजकुमार साह के २४१४५ वोट से हरवलें.
१२५ वैशाली से जदयू के वृषिण पटेल राजद के वीणा शाही के १२८२८ वोट से हरवलें.
१२६ महुआ से जदयू के रविन्द्र राय राजद के जगेश्वर राय के २१९२५ वोट से हरा दिहलें.
१२७ राजापाकड़ से जदयू के संजय कुमार लोजपा के गौरीशंकर पासवान के १०२१५ वोट से हरा दिहलें.
१२८ राघोपुर से जदयू के सतीश कुमार राजद के राबड़ी देवी के १३००६ वोट से हरा दिहलें.
१२९ मन्हार से भाजपा के डा॰ अच्युतानन्द लोजपा के रामकिशोर सिंह के २४८९ वोट से हरा दिहलें.
१३० पातेपुर से भाजपा के महेन्द्र बैठा राजद के प्रेमा चौधरी के १६६६७ वोट से हरवलें.
१३१ कल्याणपुर से जदयू के रामसेवक हजारी लोजपा के विश्वनाथ पासवान के ३०१९७ वोट से हरवलें.
१३२ वारिसनगर से जदयू के अशोक कुमार राजद के गजेन्द्र प्रसाद सिंह के १९५०० वोट से हरवलें.
१३३ समस्तीपुर से राजद के अख्तरुल इस्लाम शहीन जदयू के रामनाथ ठाकुर के १८२७ वोट से हरा दिहलें.
१३४ उजियारपुर से राजद के दुर्गा प्रसाद सिंह जदयू के रामलखन महतो के १३०३१ वोट से हरवलें.
१३५ मोरवा से जदयू के बैद्यनाथ साहनी राजद के अशोक सिंह के ६८५० वोट से हरवलें.
१३६ सरायरंजन से जदयू के विजय कुमार चौधरी राजद कें रामाश्रय सहनी के १७५५७ वोट से हरवलें.
१३७ मोहिउद्दीनगर से भाजपा के राणा गंगेश्वर सिंह राजद के अजय कुमार बुल्गानिन के १४३५१ वोट से हरवलें.
१३८ विभूतीपुर से जदयू के रामबालक सिंह माकपा के रामदेव वर्मा के १२३०१ वोट से हरवलें.
१३९ रोसड़ा से भाजपा के मंजू हजारी राजद के पीताम्बर पासवान के १२११९ वोट से हरवलें.
१४० हसनपुर से जदयू के राज कुमार राय राजद कें सुनील कुमार पुष्पम के ३२९१ वोट से हरा दिहलें.
१४१ चेरिया बरियारपुर से जदयू के कुमारी मंजू वर्मा लोजपा के अनिल कुमार चौधरी के १०६१ वोट से हरवली.
१४२ बछवारा से भाकपा के अवधेश कुमार राय निर्दलीय अरविन्द कुमार सिंह के १२०८७ वोट से हरवलें.
१४३ तेघड़ा से भाजपा के ललन कुमार भाकपा के राम रतन सिंह के ५८४६ वोट से हरा दिहलें.
१४४ मटिहानी से जदयू के नरेन्द्र कुमार बोगो सिंह कांग्रेस के अभय कुमार सर्जन कें २३८२८ वोट से हरवलें.
१४५ साहेबपुर कमाल से जदयू के परवीन अमानुल्लाह राजद के श्रीनारायण यादव के १११११ वोट से हरवलें.
१४६ बेगूसराय से भाजपा के सुरेन्द्र मेहता लोजपा के उपेन्द्र प्रसाद सिंह के १९६१८ वोट से हरवलें.
१४७ बखरी से भाजपा के रामानन्द राम लोजपा के राम बिनोद पासवान के १८४१२ वोट से हरवलें.
१४८ अलौली से जदयू के रामचन्द्र सदा लोजपा के पशुपति कुमार पारस के १७५२३ वोट से हरवलें.
१४९ खगड़िया से जदयू के पूनम देवी यादव लोजपा के सुशीला देवी २६८५३ वोट से हरा दिहली.
१५० बेलदौर से जदयू के पन्ना लाल सिंह पटेल लोजपा के सुनीता शर्मा के १५७३८ वोट से हरवलें.
१५१ परबत्ता से राजद के सम्राट चौधरी राकेश कुमार जदयू के रामानन्द प्रसाद सिंह के ८०८ वोट से हरवलें.
१५२ बिहपुर से भाजपा के कुमार शैलेन्द्र राद के शैलेश कुमार बुलो मण्डल के ४६५ वोट से हरवलें.
१५३ गोपालपुर से जदयू के नरेन्द्र कुमार नीरज राजद के अमित राणा के २५०६० वोट से हरवलें.
१५४ पीरपैंती से भाजपा के अमन कुमार राजद के रामविलास पासवान के ५७५२ वोट से हरा दिहलें.
१५५ कहलगांव से कांग्रेस के सदानन्द सिंह जदयू के कहकशां परवीन के ८९३५ वोट से हरा दिहलें.
१५६ भागलपुर से भाजपा के अश्विनी कुमार चौबे कांग्रेस के अजीत शर्मा के ११०६० वोट से हरवलें.
१५७ सुल्तानगंज से जदयू के सुबोध राय राजद के रामावतार मण्डल के ४८४५ वोट से हरवलें.
१५८ नाथनगर से जदयू के अजय कुमार मण्डल राजद के अबू कैसर के ४७२७ वोट से हरा दिहलें.
१५९ अमरपुर से जदयू के जनार्दन माँझी राजद के सुरेन्द्र प्रसाद सिंह के १८००७ वोट से हरवलें.
१६० धुरैया से जदयू के मनीष कुमार राजद के नरेश दास के ८३४२ वोट से हरा दिहलें.
१६१ बाँका से राजद के जावेद इकबाल अंसारी भाजपा के रामनारायण मण्डल के २४१० वोट से हरवलें.
१६२ कटोरिया से भाजपा के सोनेलाल हेम्ब्रम राजद के शुकलाल बेसरा के ८७६३ वोट से हरवलें.
१६३ बेलहर से जदयु के गिरिधारी यादव राजद के रामदेव यादव के ७६१६ वोट से हरवलें.
१६४ तारापुर से जदयू के नीता चौधरी राजद के शकुनी चौधरी के १३८७८ वोट से हरा दिहली.
१६५ मुंगेर से जदयू के अनन्त कुमार सत्यार्थी राजद के शबनम परवीन के १७६१३ वोट से हरवलें.
१६६ जमालपुर से जदयू के शैलेश कुमार लोजपा के साधना देवी के २११४२ वोट से हरवलें.
१६७ सूर्यगढ़ा से भाजपा के प्रेमरंजन पटेल राजद के प्रह्लाद यादव के २९२८ वोट से हरा दिहलें.
१६८ लखीसराय से भाजपा के विजय कुमार सिन्हा राजद के फुलेना सिंह के ५९६२० वोट से हरवलें.
१६९ शेखपुरा से जदयू के रणधीर कुमार सोनी कांग्रेस के सुनीला देवी के ७३४२ वोट से हरवलें.
१७० बरबीघा से गजानन्द शाही कांग्रेस के अशोक चौधरी के ३०४७ वोट से हरवलें.
१७१ अस्थावां से जदयू के जीतेन्द्र कुमार लोजपा के कपिलदेव प्रसाद सिंह के १९५७० वोट से हरवलें.
१७२ बिहारशरीफ से जदयू के डा॰ सुनील कुमार राजद के आफरीन सुल्ताना के २३७१३ वोट से हरवलें.
१७३ राजगीर से भाजपा के सत्यदेव नारायण आर्य लोजपा के धनंजय कुमार के २६९५१ वोट से हरवलें.
१७४ इस्लामपुर से जदयू के राजीव रंजन राजद के वीरेन्द्र गोप के २३८०८ वोट से हरा दिहलें.
१७५ हिलसा से जदयू के उषा सिन्हा लोजपा के रीना देवी के १३२०२ वोट से हरवली.
१७६ नालन्दा से जदयू के श्रवण कुमार राजद के अरुण कुमार के २१०३७ वोट से हरा दिहलें.
१७७ हरनौत से जदयू के हरिनारायण सिंह लोजपा के अरुण कुमार के १५०४२ वोट से हरा दिहलें.
१७८ मोकामा से जदयू के अनन्त कुमार सिंह लोजपा के सोनम देवी के ८९५४ वोट से हरवलें.
१७९ बाढ़ से जदयू के ज्ञानेन्द्र कुमार सिंह राजद के विजयकृष्ण के १९३९५ वोट से हरवलें.
१८० बख्तियारपुर से राजद के अनिरुद्ध कुमार भाजपा के विनोद यादव के १४७४५ वोट से हरा दिहलें.
१८१ दीघा से जदयू के पूनम देवी लोजपा के सत्यनारायण शर्मा के ६०४६२ वोट से हरवली.
१८२ बांकीपुर से भाजपा के नीतिन नवीन राजद के विनोद कुमार श्रीवास्तव के ६०४८० वोट से हरवलें.
१८३ कुम्हाढ़ से भाजपा के अरुण कुमार सिन्हा लोजपा के मो॰ कमाल परवेज के ६७८०८ वोट से हरा दिहलें.
१८४ पटना साहिब से भाजपा के नन्द किशोर यादव कांग्रेस के परवेज अहमद के ६५३३७ वोट से हरवलें.
१८५ फतुहा से राजद के डा॰रामानंद यादव जदयू के अजय कुमार सिंह के ९६५६ वोट से हरवलें.
१८६ दानापुर से भाजपा के आशा देवी निर्दलीय रीत लाल राय के १७९१९ वोट से हरवली.
१८७ मनेर से राजद के भाई वीरेन्द्र जदयू के श्रीकान्त निराला के ९६०१ वोट से हरा दिहलें.
१८८ फुलवारी से जदयू के श्याम रजक राजद के उदय कुमार के २११८० वोट से हरवलें.
१८९ मसौढ़ी से जदयू के अरुण माँझी लोजपा के अनिल कुमार के ५०३२ वोट से हरा दिहलें.
१९० पालीगंज से भाजपा के डा॰ उषा विद्यार्थी राजद के जयवर्धन यादव के १०२४२ वोट से हरवली.
१९१ बिक्रम से भाजपा के अनिल कुमार लोजपा के सिद्धार्थ के २३५२ वोट से हरवलें.
१९२ संदेश से भाजपा के संजय सिंह टाइगर निर्दलीय अरुण कुमार के ६८२२ वोट से हरवलें.
१९३ बरहरा से राजद के राघवेन्द्र प्रताप सिंह जदयू के आशा देवी के १०८३ वोट से हरा दिहलें.
१९४ आरा से भाजपा के अमरेन्द्र प्रताप सिंह लोजपा के श्रीकुमार सिंह के १८९४० वोट से हरा दिहलें.
१९५ अगियाँव से भाजपा के शिवेश कुमार राजद के सुरेश पासवान के ५२४९ वोट से हरवलें.
१९६ तरारी से जदयू के नरेन्द्र कुमार सुनील पाण्डे राजद के अदीब रिजवी के १४३२० वोट से हरा दिहलें.
१९७ जगदीशपुर से राजद के दिनेश कुमार सिंह जदयू के श्रीभगवान सिंह कुशवाहा के १०१८६ वोट से हरवलें.
१९८ शाहपुर से भाजपा के मुन्नी देवी राजद के धर्मपाल सिंह के ८२११ वोट से हरवली.
१९९ बरहमपुर से भाजपा के दिलमारनी देवी राजद कें अजीत चौधरी के २०३४२ वोट से हरवली.
२०० बक्सर से भाजपा के सुखदा पाण्डेय राजद के श्यामलाल सिंह कुशवाहा के २०१८३ वोट से हरवलें.
२०१ डुमराँव से जदयू के डा॰ दाउद अली राजद के सुनील कुमार के १९८४६ वोट से हरवलें.
२०२ राजपुर से जदयू के संतोष कुमार निराला लोजपा के छेदीलाल राम कें १५२३५ वोट से हरा दिहलें.
२०३ रामगढ़ से राजद के अम्बिका सिंह निर्दलीय अशोक कुमार सिंह के २९७८ वोट से हरवलें.
२०४ मोहनिया से जदयू के छेदी पासवान राजद के निरंजन राम के २५२५ वोट से हरवलें.
२०५ भभुआ से लोजपा के डा॰ प्रमोद कुमार सिंह भाजपा के आनन्द भूषण पाण्डेय के ४४७ वोट से हरवलें.
२०६ चैनपुर से भाजपा के बृजकिशोर बिन्द बसपा के डा॰ अजय आलोक के १३५८० वोट से हरवलें.
२०७ चेनारी से जदयू के श्याम बिहारी राम राजद के ललन पासवान के २९०१ वोट से हरवलें.
२०८ सासाराम से भाजपा के जवाहर प्रसाद राजद के डा॰ अशोक कुमार के ५४११ वोट से हरवलें.
२०९ करगहर से जदयू के रामधनी सिंह लोजपा के शिवशंकर सिंह के १३१९७ वोट से हरा दिहलें.
२१० दिनारा से जदयू के जय कुमार सिंह राजद के सीता सुन्दरी देवी के १६६१० वोट से हरवलें.
२११ नोखा से भाजपा के रामेश्वर प्रसाद राजद के कान्ति सिंह के ११७२३ वोट से हरवलें.
२१२ डेहरी से निर्दलीय ज्योति रश्मि राजद कें मो॰ इलियास हुसेन के ९८१५ वोट से हरवली.
२१३ काराकाट से जदयू के राजेश्वर राज राजद के मुन्ना राय के ११४१५ वोट से हरवलें.
२१४ अरवल से भाजपा के चित्तरंजन कुमार माले लिबरेशन के महानन्द प्रसाद के ४२०२ वोट से हरवलें.
२१५ कुर्था से जदयू के सत्यदेव सिंह राजद के शिव बचन यादव के ९४९३ वोट से हरवलें.
२१६ जहानाबाद से जदयू के अभिराम शर्मा राजद के सच्चिदानन्द यादव के ८५६७ वोट से हरवलें.
२१७ घोसी से जदयू के राहुल कुमार लोजपा के जगदीश प्रसाद के १४२७६ वोट से हरवलें.
२१८ मखदुमपुर से जदयू के जीतन राम माँझी राजद कें धर्मराज पासवान के ५०८५ वोट से हरवलें.
२१९ गोह से जदयू के डा॰ रणविजय कुमार राजद के राम अयोध्या प्रसाद यादव के ६९४ वोट से हरवलें.
२२० ओबरा से निर्दलीय सोमप्रकाश सिंह जदयू के प्रमोद सिंह चन्द्रवंशी के ८०२ वोट से हरा दिहलें.
२२१ नबीनगर से जदयू के वीरेन्द्र कुमार सिंह लोजपा के विजय कुमार सिंह के ११८३४ वोट से हरा दिहलें.
२२२ कुटुम्बा से जदयू के ललन राम राजद के सुरेश पासवान के १३९१० वोट से हरवलें.
२२३ औरंगाबाद से भाजपा के रामाधार सिंह राजद के सुनील कुमार सिंह के ६२४२ वोट से हरवलें.
२२४ रफीगंज से जदयू के अशोक कुमार सिहं राजद के मो॰ नेहालुद्दीन के २३६८५ वोट से हरा दिहलें.
२२५ गुरुआ से भाजपा के सुरेन्द्र प्रसाद सिन्हा राजद के विंधेश्वरी प्रसाद यादव के ११४३६ वोट से हरवलें.
२२६ शेरघाटी से जदयू के विनोद प्रसाद यादव निर्दलीय सुषमा देवी के ६५०३ वोट से हरवलें.
२२७ इमामगंज से जदयू के उदय नारायण चौधरी राजद के रौशन कुमार के १२११ वोट से हरवलें.
२२८ बाराचट्टी से जदयू के ज्योति देवी राजद के समता देवी के २३७४६ वोट से हरवली.
२२९ बोध गया से भाजपा के श्यामदेव पासवान लोजपा के कुमार सर्वजीत के ११२१३ वोट से हरवलें.
२३० गया शहर से भाजपा के प्रेम कुमार भाकपा के जलालुद्दीन अंसारी के २८४१७ वोट से हरवलें.
२३१ टिकारी से जदयू के डा॰ अनिल कुमार राजद के बागी कुमार वर्मा के १८५४१ वोट से हरवलें.
२३२ बेलागंज से राजद के सुरेन्द्र प्रसाद यादव जदयू के मो॰ अमजद के ४६३८ वोट से हरवलें.
२३३ अतरी से जदयू के कृष्णनन्दन यादव राजद के कुन्ती देवी के २०६१० वोट से हरा दिहलें.
२३४ वजीरगंज से भाजपा के वीरेन्द्र सिंह कांग्रेस के अवधेश कुमार सिंह के १७७६६ वोट से हरवलें.
२३५ रजौली से भाजपा के कन्हैया कुमार राजद के प्रकाश वीर के १४०९० वोट से हरवलें.
२३६ हिसुआ से भाजपा के अनिल सिंह लोजपा कें अनिल मेहता के ३९७८ वोट से हरा दिहलें.
२३७ नवादा से जदयू के पूर्णिमा यादव राजद के राजबल्लभ प्रसाद के ६३३७ वोट से हरवली.
२३८ गोविन्दपुर से जदयू के कौशल यादव लोजपा के प्रो॰ के॰बी॰ प्रसाद के २०८८७ वोट से हरवलें.
२३९ वारसलीगंज से जदयू के प्रदीप कुमार कांग्रेस के अरुणा देवी के ५४२८ वोट से हरवले.
२४० सिकन्दरा से जदयू के रामेश्वर पासवान लोजपा के सुभाष चन्द्र बोस के १२३६१ वोट से हरवलें.
२४१ जमुई से जदयू के अजय प्रताप राजद के विजय प्रकाश के २४४६७ वोट से हरा दिहलें.
२४२ झाझा से जदयू के दामोदर रावत राजद के विनोद प्रसाद यादव के १०२०४ वोट से हरा दिहलें.
२४३ चकाई से झामुमो के सुमीत कुमार सिंह लोजपा के बिजय कुमार सिंह के १८८ वोट से हरवलें.
राबड़ी देवी दुनु जगहा, सोनपुर आ राघोपुर, से हरली.
लालू यादव चुनाव परिणाम के रहस्यमय बतवलें. कहलें कि एक महीना का भीतर एह रहस्य पर से परदा उठइहें.
पासवान लालू का साथे रह के फायदा उठवलन. लालू के नुकसान भइल
कांग्रेस लालू से कवनो संबंध ना राखी, पासवान के स्वागत करी
राहुल गाँधी के मेहनत हवा हवाई निकलल, कांग्रेस पहिलहूं से पीछे गइल
नीतीश के तीन चौथाई बहुमत
परिणाम कुल सीट 243 के
136 total views, 11 views today


text:
केतना दिन जमाना के बाद आज ए पेड़ा से सुरसती के जाए के मउका मिलल बा।बगईचा के झिहिर-झिहिर बेयार बड़ा सोहावन लागत रहे।बरियारी गडि़वान के रोकवाए के मन रहे।बाकिर अन्हार हो जाइत त बाटे ना बुझाईत।लइकाई के सगरी बात मन परे लागल।अमवारी के झुलुआ..भईंस के सवारी..पतहर झोंक के मछरी पकावल..डडे़र पर के दउराई..गड़ही में गरई मछरी के पकडा़ई..पुअरा के पूंज पर के चढ़ाई..फेन धब-धब गिराई.. लरिकाईं के एकह गो बात मन के छापे लागल।उहो का दिन रहे।मन के राजा रहनी सन।
जइसही बैलगाड़ी सतरोहन भईया के दुआरी पर चहुंपल रोअना- पिटना सुरु हो गईल।भउजी के मुंह पर के त रोहानिये ओरा गई रहे। केतना सुनर रहली जबे उतरल रहली तब।सुरसती से तनिके उमिरगर होखिहें।भउजी दोंगा क के अईली आ सुरसती के बियाह-गौना भईल।एक लेखा से सखियारो रहे दुनू में।ना भउजी पढ़ल-लिखल रहली ना सुरसती।बाकिर सनेह एतना रहे कि बे कहले एक दोसरा के मन के बात बूझ लेत रहे लोगिन।
सुरसती के उतरते भउजी भर- पांजा अंकवारी में ध लेहली।”बबी हो बबी आ भउजी हो भउजी” कुछ देर तक गांव-जवार के लोगिन के लोर से भेवें लागल।जब हिक भर लोर उझिल गईल त भउजी बड़की पतोह से कठरा में पानी मंगवईली आ सुरसती के गोड़ धोए लगली।सुरसती के बेर-बेर मने कईला पर भी भउजी ना मानस-“बड़ा भाग से नु बहिन-बेटी के,भगिना-बाभन के गोंड़ धोए के मउका मिलेला।”अंचरा से गोड़ पोंछाईल..भहरा के गोड़ लगली।तब जा के सानत भईली।
पतोहिया से मिसरी पानी मंगवईली। गांव-जवार के बात बिखिन चले लागल।सतरोहन भईया के मरला के हुको रहे।बाकिर सुरसती जानत रहली कि भईया के तीसरको मेहरारू ई भऊजी रहली।पहिलका देह से त बाले-बच्चा ना रहे।दोसरको से एगो बेटी रहे।दुनू जाने मर-बिला गईल लोग त ई भउजी उतरली। गांव-जवार टोन मारे- कईसन अभागल कुटुम के बाडी़..अईसन बूढ़ मरद से बियहले बाड़न स।
मने सुरसती निमन से जानतारी कि भऊजी के पैरा परल केतना सुभ रहे।13-14 बरस के लुकझुक कनिया केतना महीनी से सबकर निरवाह कई देहली।जे घरी ऊ नया नया आईल रहली,ई घर लोगिन से भरल रहत रहे।किरिन उगला से पहिलहीं भऊजी के छम-छम सुरु हो जात रहे।बड़का-बड़का फुलहा बटुलोही उतारत देरिये ना लागे।धान उसीनला से लेके पनपियाव बनईला ले- सब भऊजी के कपारे।दुअरा पर गाय-गोहार अलगे..माल-जाल के पखेव बनाव..दूध औंट..।जेठ-बईसाख..भरल भादो भऊजी के कपारे कबहूं रेघारी ना आईल।
ढेर दिन पर भेंट भईल रहे।राति बतियावते बीत गईल।भोरे नहा सोना के घामा में तरई बिछल।सुरसती के तनी फिकिर भईल-एगो पतोहिया त आगु-पाछू लागल बिया बाकिर छोटकी त लउकबे ना कईल-“का हो भऊजी!! तोहार छोटकी पतोहिया नईखे लउकत?”
“अरे का कहबू बबी!अठान-कठान लगवले बीया। तोहार भईया पढ़ल-लिखल पतोह उतरलें।कहलें-पढ़निहार पतोह निमन होली सन।बाकिर सबमें बहेंगवा उहे बीया..बड़का अंगरेजी छांटेले।”ठठा के भऊजी हंसे लगली। नन्हका के सुरसती पेठवली-जो रे छवडा़!!छोटकी के बोला ले आव त।कह फुआ बोलावतारी।
तनिका देरी के बाद रमत-झमत पढ़लको पतोह उतरतारी-“परनाम फुआ!कएसी हएं फुआ?ईहां गांव-देहात में हमरा मन नहीं लगता है।हम सहर के हएं।हम पढ़ल-लिखल हएं।ई लोग के कुछु बुझाता हए?कहते हएं हमको अलगा क दीजिए।हमरा से ई चूल्हा नहीं झोंकाएगा।हम माटी-झेंटी का कार नहीं नूं किये हएं।ईंहां तो कोई बुझबे नहीं करता हए।आप आईं हए तो आपही समझाईए ना।”
सुरसती के त काठी मार देहलस।का हो भईया कईसन पतोह उतरले बाड़।एकरा त देह के सहूरे नईखे।ना मुडी़ पर आंचर,ना कवनो अदब,ई त सलवार-फराक पहिन के नचनिया बनल बीया।अईसन धीर-गंभीर भऊजी के अईसन बेलूरा पतोह।बड़का हूक के बात बा।
पनरे दिन कईसे बीत गईल,पते ना चलल।सभे से मेलजोल,सबका ईंहां पुरनका लोग जे रहे बड़ा मान-आदर कईल।सुरसती के करेजा जुड़ा गईल।अब बेर-बेर बेटवा के फोन आवे लागल।
बडा़ निहोरा-पांती पर भऊजीओ चले के तईयार भईली।सुरसती केतना समझवली-बडा़ देह खटवलू..तोहरा अब आराम के जरुरत बा..अब ई जाल छोड़..धन-बीत रहे चाहे बिलाए..ई लोग बूझे..जिनगी भर तूहीं देखबू..राखी लोग त भोगी लोग..ना राखी लोग त भीख मांगी लोग..तू अब चएन से जीय।
एही बीच छोटको बेटा-पतोह अलगा हो गईल लोग।भऊजी खातिर निमने भईल।दिन भर उनकर चूल्हे तर बीत जात रहे।बड़की होसियार रहे।संघे लाग के करवावत रहे।ओकरे के समझा-बुझा के भऊजी चले के तईयार भईली। खोईंछा भराईल..दुआरी पर कलसा रखाईल..गांव-जवार के पुरनका लोग सुरसती के अंकवारी भर-भर के बिदा कईल लोग।भऊजी जेतरे-जेतरे समझवली बड़की पतोहिया सब कईलस।बड़की पतोहिया ओतना पढ़ल ना रहे बाकिर अछर चिन्हत रहे।
रस्ता-पेडा़ में बरहम बाबा,सीतला माई के अंचरा उठा-उठा के ननद-भऊजाई गोहरवलस लोग। सुरसती के समझ में ना आईल कि लोग पढ़-लिख के होसियार होला आकि बेपढ़ले।आ अगर निरछरे ढेर होसियार होला त फेर पढ़ला के का जरुरत। बैलगाड़ी के हेव-हेव में सुरसती के बातो भोर परा गईल।
- डॉ शिप्रा मिश्रा पांडेय


text:
मनीष राज फिल्मस एण्ड अभिनव क्रियेशन्स के बैनर तले बने जात भोजपुरी फिलिम “तोह बिन जियल न जाई” के शूटिंग अगिला महीना से बिहार आ झारखंड में करावल जाई. रोंमाटिक आ एक्शन भरल एह फिलिम में कुल आठ गो गाना रही. गाना के रिकार्डिग मुम्बई में करावल जात बा.
निर्माता मनीष कुमार, गीत-संगीतकार मनोज मोहित, लेखक निर्देशक गुडडु रूप, सह निर्देशेक बिजू पाल, सह निर्माता अरविंन्द कुमार, संवाद राम नारायण शर्मा, एडिटर अभिनव, नृत्य शिवम, फाईट छोटू, छायांकन मनोज कुमार, गायक पवन सरगम, आ पिंकी कुमार मंगलम.
मुख्य कलाकारन में पवन सरगम, पिंकी, पवन, मनोज मोहित, बिजू पाल, ममता, प्रियंका, अंशू, प्रवीण दिवाकर, आशोक सिन्हा, सोनी आ सौरभ के नाम बा.
(संजय भूषण पटियाला)
20 total views, 2 views today


text:
- alpayuexpress
corona update : डॉक्टर, सिपाही सहित वाराणसी जिले में 93 नये कोरोना संक्रमित मरीज मिले
corona update : डॉक्टर, सिपाही सहित वाराणसी जिले में 93 नये कोरोना संक्रमित मरीज मिले
जुलाई बुधवार 22-7-2020
किरण नाई ,वरिष्ठ पत्रकार -अल्पायु एक्सप्रेस
वाराणसी। जिले में सोमवार को सायं से मंगलवार को पूर्वाहन तक बीएचयू लैब से प्राप्त 339 रिपोर्ट में से 50 तथा सायं तक प्राप्त 736 रिपोर्ट में से 43 सहित कुल प्राप्त 1075 रिपोर्ट में से 93 नये कोरोना संक्रमित मरीज पाये गये। जबकि कोरोना का इलाज करा रहे 40 मरीजों का सैंपल रिपोर्ट निगेटिव आने पर उन्हें स्वस्थ घोषित कर घरों के लिए डिस्चार्ज किया गया।
इस प्रकार वाराणसी जनपद में कुल कोरोना मरीजों की संख्या 1479 हो गया है। जबकि 625 मरीज स्वस्थ होकर अपने अपने घरों के लिए डिस्चार्ज हो चुके हैं। वर्तमान में एक्टिव कोरोना संक्रमित मरीजों की संख्या 820 है। जबकि 34 लोगों की अब तक मृत्यु हो चुकी है।
आज संक्रमित पाए गए मरीजों में नाटी इमली ईश्वरगंगी थाना जैतपुरा, सिकरौल सेंट्रल जेल रोड थाना कैंट, मलदहिया थाना कैंट, राजराजेश्वरी नगर कॉलोनी गिलट बाजार थाना शिवपुर, मैदागिन कोतवाली बैरक में रहने वाला सिपाही, उदयनगर कॉलोनी लक्ष्मणपुर थाना शिवपुर, भुवनेश्वर नगर कॉलोनी अर्दली बाजार थाना कैंट, नई बस्ती हुकूलगंज थाना कैंट, ईएसआईसी हॉस्पिटल, पुलिस लाइन पांडेपुर में रहने वाला पुलिस, शांतिपुरम कॉलोनी छोटा लालपुर थाना कैंट, परमहंस नगर कॉलोनी चोलापुर, पहड़िया थाना कैंट, कादीपुर थाना शिवपुर, छोटा लालपुर पांडेपुर, तारा धाम कॉलोनी महमूरगंज थाना सिगरा, आनंदपुरी कॉलोनी पहड़िया थाना सारनाथ, राजाबाजार नदेसर थाना कैंट, सरायनंदन खोजवा थाना भेलूपुर, महाबीर कॉलोनी कोलहुआ कमच्छा, एसपी कटरा के पीछे सोनिया थाना सिगरा, महामनापूरी कॉलोनी थाना लंका, भदैनी थाना भेलूपुर, तिलभांडेश्वर थाना भेलूपुर, ईश्वरगंगी नरहरपुरा जगदीश्वर मठ थाना कोतवाली के महंत, बाबतपुर थाना बड़ागांव, नदेसर थाना कैंट, मैदागिन कोतवाली, लक्ष्मीपुरा कॉलोनी थाना कैंट, कैंट थाने का कांस्टेबल, सिकरौल सेंट्रल जेल रोड थाना कैंट, कतुआपूरा थाना कोतवाली, पांडेपुर, शिवपुर, संजय नगर कॉलोनी पहड़िया थाना सारनाथ, शिफा कॉलोनी खजूरी पांडेपुर थाना कैंट, महमूरगंज रोड थाना सिगरा, दाऊजी कांप्लेक्स छित्तूपुर थाना सिगरा, छित्तूपुरा चंदुवा थाना सिगरा, थर्ड फ्लोर बिर्दोपुर थाना भेलूपुर, पंचकोशी रोड नॉर्मल स्कूल के पास थाना शिवपुर, चांदमारी लालपुर थाना शिवपुर, जेतपुरा, इंदिरा नगर कॉलोनी चितईपुर थाना मंडुआडीह, सत्यम नगर कॉलोनी चिरईगांव, साधवा लाला हुकूलगंज थाना जैतपुरा, लक्ष्मीपुरा अंधरापुल थाना कैंट, बुलानाला थाना कोतवाली, राजातालाब थाना रोहनिया, राम गांव पलहीपट्टी थाना चोलापुर, जगदीशपुर सेवापुरी थाना कपसेठी, महालक्ष्मी अपार्टमेंट तुलसीपुर थाना भेलूपुर में रहने वाला डॉक्टर, चौक, कंदवा रोहनिया खाने वाला सिक्योरिटी एजेंसी कर्मी, चेतगंज फायर स्टेशन का सिपाही, लहरतारा थाना मंडुआडीह, सारनाथ अनमोल नगर, तपस्या अपार्टमेंट तुलसीपुर थाना भेलूपुर, नईबस्ती हुकूलगंज थाना कैंट, महगांव सिंधोरा थाना चोलापुर, गयापुर आराजीलाइन, महामंडल नगर लहुराबीर थाना चेतगंज, अशोक विहार फेज-1 थाना सारनाथ, रूस्तमपुर थाना सारनाथ, लक्ष्मी कुंड, पंचकोशी पांडेपुर, रानीपुर भेलूपुर, सत्यम नगर कॉलोनी चिरईगांव, शुभम हॉस्पिटल, खोजवां शक्तिनगर थाना भेलूपुर, मीरा नगर एक्सटेंशन, लहंगपूरा औरंगाबाद, गायघाट थाना आदमपुर, गंगोत्री नगर कॉलोनी नेवादा थाना लंका, मिर्जामुराद तथा सिगरा बैंक कॉलोनी के रहने वाले हैं। यह हॉटस्पॉट बनाए जाएंगे।


text:
बिहार के मुख्यमंत्री रहल आ चारा घोटाला के आरोपी लालू प्रसाद यादव के सुप्रीम कोर्ट से अंतरिम राहत मिल गइल बा आ सुप्रीम कोर्ट झारखंड में सीबीआई के विशेष अदालत के मना कर दिहले बा कि 15 जुलाई के ऊ आपन फैसला मत सुनावे. लालू के एह बात पर आपत्ति बा कि सीबीआई अदालत के न्यायाधीश पी के सिंह बिहार के जदयू सरकार में शिक्षा मंत्री पी के शाही के रिश्तेदार हउवें आ एह चलते उनका से पक्षपात कर सकेलें. हाई कोर्ट एह बारे में लालू के शिकायत खारिज कर दिहले रहुवे त ऊ सुप्रीमकोर्ट चल गइलें जहाँ विशेष अदालत के आपन फैसला सुनावे से रोकत सुप्रीम कोर्ट लालू के याचिका पर विचार करे ला तइयार हो गइल.
75 total views, 5 views today


text:
मानव बस्ती
भूगोल, सांख्यिकी, आ पुरातत्व बिज्ञान में बस्ती, स्थानीय निकाय भा सघन क्षेत्र एगो अइसन समुदाय के समझल जाला जहवाँ लोग रहेला। बस्ती के जटिलता एगो छोट जगह पर कुछेक घर के समूह से लेके सब से बड़हन शहर जवन चारो तरफ से सघन आबादी से घिरल बा तक फैलल हो सकत बा। बस्ती के मतलब एगो छोट टोला (टोल/टोली, अंगरेजी: Hamlet (हैमलेट)), गांव, कस्बा आ शहर हो सकत बा। बस्ती ऐतिहासिक गुण जइसे की तारीख भा सदी जे में उ बसावल गइल रहल भा पहिला हाली फलाना द्वारा बसावल गइल रहल इ बात से भी रूबरू होला।
भू-स्थानिक भविष्यवाणी मॉडलिंग के क्षेत्र में बस्ती के मतलब होला शहर, कस्बा, गांव भा मकान कुल के समूह जहां लोग रहेला भा काम करेला। [1]
एगो बस्ती में पारंपरिक तौर पर कुछ बनावल सुबिधा कुल हो सकत बा जइसे की सड़क, खेत के चारो ओर कांट के घेरा, खेत, सीमांकन, क्यारीं, गड्ढा, तालाब, बगइचा, चक्किघर भा मंदिर। [2]
संदर्भसंपादन
- ↑ Dutta, Biswanath; Fausto Giunchiglia; Vincenzo Maltese (2010). "A Facet-Based Methodology for Geo-Spatial Modeling". GeoSpatial Semantics: 4th International Conference, GeoS 2011, Brest, France (PDF). p. 143.
- ↑ Medieval Settlement Research Group


text:
वर्कशॉप
वर्कशॉप (अंगरेजी: Workshope, हिंदी:कर्मशाला) एगो अइसन जगह ह जहवा कवनो वस्तु के आधारभूत रुप मे परिर्वतन कइल जाला, कहला के मतलब इ बा की एगो अइसन जगह जहवां कवनो वस्तु के निर्माण होत होखे या ओकरी आकार के इंजीनियरी तरीके से बदलल जात होखे, कर्मशाला अर्थात वर्कशाप कहाला ।
आमतौर पर ई कौनों कमरा भा बिल्डिंग होला जहाँ सामान के मरम्मत या निर्माण करे वाला औजार आ काम करे के जगह मौजूद होला।
पुराना समय में, जब औद्योगिक क्रांति ना भइल रहे, इंजीनियरी आ अइसन अउरी सामान सभ फैक्ट्री में ना बलुक वर्कशौप में बने।
वर्कशाप के स्थापना[संपादन करीं]
वर्कशाप बनावे खातिर सबसे महत्वपूर्ण चीज होला उपयुक्त जगह के चुनाव कइल।
- उपयुक्त जमीन उचीत मूल्य पर उपलब्ध होखे के चाही
- कच्चा माल वर्कशाप के आस पास मिलत होखे
- पानी के सुविधा होखे